Javna vođenja – CPI\nHome / Javna vođenja\nProgram javnih vođenja\nCentar za primenjenu istoriju organizuje jednodnevna javna vođenja, studijske posete i višednevne istorijske ture na lokacije od istorijskog značaja, za manje ili veće zainteresovane grupe građana, stručnjake, novinare, studente, nastavnike i učenike osnovnih i srednjih škola.\nIstoričar Milovan Pisarri, jedan od osnivača CPI, ima dugogodišnje iskustvo u javnim vođenjima za grupe građana na istorijske lokacije koje su vezane za mesta stradanja, logore iz perioda Drugog svetskog rata, mesta antifašističke borbe, predratnu istoriju jevrejske i romske zajednice u Beogradu, istoriju socijalizma bivše Jugoslavije i slične teme.\nZahvaljujući iskustvu stručnjaka CPI, ture je moguće organizovati u Beogradu i Srbiji, ali i u regionu, kao i u zemljama Evropske unije.\nU zavisnosti od interesovanja grupe, moguće je formirati posebna tematska vođenja.\nSve vezano za organizaciju istorijskih tura, javnih vođenja i studijskih poseta preuzima tim Centra za primenjenu istoriju. Ture vode istoričari, sociolozi, kustosi i drugi stručnjaci i saradnici CPI.\nVođenja je moguće rezervisati putem mejla: centarzaprimenjenuistoriju@gmail.com\nPreko puta centra Beograda, s leve strane reke Save, između 1941. i 1944. godine postojao je jedan od najvećih logora na teritoriji bivše Jugoslavije. Između decembra 1941. i maja 1942. godine, zvao se Judenlager Zemlin (Judenlager Semlin) i služio je za interniranje jevrejskih žena i dece iz okupirane Srbije, kao i Roma (žene i deca), uglavnom iz Beograda. Od maja 1942. do juna 1944. godine logor se zvao Prihvatni logor Zemun (Anhaltelager Semlin). Kroz njega je prošlo više od 30.000 zatočenika, uglavnom srpskih civila iz Nezavisne Države Hrvatske (NDH), okupirane Srbije, pripadnika pokreta otpora i ratnih zarobljenika.\nTeme obuhvaćene ovom posetom su logori u Srbiji, Drugi svetski rat, Holokaust, stradanje Roma, prinudni rad.\nLogor Topovske šupe (kod Autokomande)\nU blizini centra Beograda između avgusta i novembra 1941. godine nalazio se logor za Jevreje i Rome poznat kao logor Topovske šupe. Zgrade u kojima su zatočenici smešteni bile su sastavni deo velike kasarne vojske Kraljevine Jugoslavije „Kraljević Andrej“.\nPrvi logoraši su bili muški Jevreji iz Banata, koje su sa njihovim porodicama lokalni Nemci (folksdojčeri) proterali iz te pokrajine u Beograd; nakon njih su internirani svi muški Jevreji iz Beograda, i na kraju muški Romi takođe iz Beograda. Svi, osim retkih slučajeva, ubijeni su u masovnim streljanjima u jesen 1941. godine uglavnom na stratištu u Jabuci kod Pančeva. Po raspoloživim procenama, kroz njega je prošlo oko 5.000 Jevreja i 1.500 Roma. O Topovskim šupama se i dan danas, nažalost, jako malo zna.\nTeme obuhvaćene ovom posetom su logori u Srbiji, Drugi svetski rat, Holokaust, stradanje Roma.\nNekoliko kilometara od Beograda, u podnožju Avale, nalazi se najveće stratište u Srbiji u kojem su nemačke vlasti i kvislinške formacije streljale za vreme Drugog svetskog rata nekoliko desetina hiljada ljudi, uglavnom Jevreja i komunista. Prvo spomen-obeležje postavljeno je 1951. godine povodom desetogodišnjice od izbijanja ustanka u Jugoslaviji. Prostor oko obeležja je uređen 1964, da bi kasnije definitivno postao spomen park i dobio 1988. godine poznati spomenik autora Vojina Stojića.\nTeme obuhvaćene ovom posetom su Drugi svetski rat, Holokaust, stratišta u Srbiji.\nLogor, koji je bio u funkciji od avgusta 1941. do aprila 1945. godine, služio je ustašama (hrvatskim fašistima na čelu Nezavisne države Hrvatske) kao mesto masovnog ubijanja Srba, Jevreja, Roma i antifašista. Po najverodostojnijim procenama, tu je ubijeno između 120.000 i 130.000 ljudi.\nTeme obuhvaćene ovom posetom su logori u NDH za vreme Drugog svetskog rata, Drugi svetski rat, Holokaust.\nBorski rudnik je tokom Drugog svetskog rata činio kompleks logora za prirudni rad u kojem su zarobljenici prisilno radili na eksploataciji bakra, na površinskom kopu i u rudnicima ispod zemlje. Radni logor „Borski rudnik“ su činila 33 podlogora kroz koje je prošlo nekoliko desetina hiljada zatvorenika. Među zatvorenicima Borskog rudnika su bili Jevreji, ratni zarobljenici, Grci, Poljaci, Italijani, pripadnici otpora i drugi. Teme obuhvaćene ovom posetom su prinudni rad, logori u Srbiji za vreme Drugog svetskog rata, Drugi svetski rat, Holokaust.\nMesta antifašističke borbe\nTura podrazumeva posete lokacijama i mestima otpora i antifašističke borbe u Beogradu tokom Drugog svetskog rata.\nTeme obuhvaćene ovom posetom su Drugi svetski rat, pokret otpora, antifašizam, istorija antifašističke borbe.\nIstorija raspada Jugoslavije i mesta stradanja ‘90tih godina (Srbija, Bosna i Hercegovina, Hrvatska, Kosovo)\nTura podrazumeva posete mestima stradanja i lokacijama od istorijskog značaja tokom ratnih sukoba ‘90tih godina u zemljama bivše Jugoslavije. Moguće je orgnizovati posete u Srbiji, Bosni i Hercegovini, Hrvatskoj i na Kosovu.\nTeme obuhvaćene ovom posetom su raspad Jugoslavije, ratovi ‘90tih, mesta stradanja.


1.\tAdministracija Skupštine, pod nadležnošću Sekretara Skupštine (u nastavku referisan kao Sekretar), pruža profesionalne, tehničko - administrativne, kao i druge podržne usluge, potrebne za Skupštinu Kosova i njene organe.\n2.\tAdministraciju Skupštine čine civilni službenici, uključujući i Sekretara Skupštine, koji je glavni službenik Administracije, koji ispunjavaju njihove radne obaveze u skladu sa ovlašćenjima i odgovornostima utvrđenim ovim pravilnikom.\n3.\tCivilni službenici Administracije Skupštine obavljaju svoje dužnosti na profesionalnoj osnovi bez političke pripadnosti izražene kroz bilo koju aktivnost izvršenu tokom njihovog rada, poštujući načela profesionalizma, tajnosti, integriteta, nepristrasnosti i poverljivosti.\n4.\tPosebno podržno političko osoblje zapošljava se da podrži politički rad posebno članova Predsedništva. Tehničko upravljanje njihovog zapošljavanja obezbeđuje se preko Administracije Skupštine, ali oni se ne računaju kao deo Civilne službe Administracije Skupštine. Status posebnog političkog osoblja reguliše se posebnim aktom Predsedništva.


"Star Land" se prostire na 5.200 kvadratnih metara i čine ga tri celine, formirane po uzrastu posetilaca: deo za decu do 10 godina, deo za mlađe tinejdžere i deo za starije tinejdžere i odrasle.\nZa najmlađu publiku "Star Land" nudi igranje u specijalnom kvarcnom pesku, tramboline, vozić po šinama u zatvorenom prostoru, poligone sa loptama i kockama i druge sadržaje prilagođene tom uzrastu.\nZa starije je tu oko 300 zabavnih mašina, od kojih se neke prvi put pojavljuju u Srbiji.\nPosetioci mogu da uživaju u automobilu sa VR naočarima, u roling automobilima (koji se u vožnji rotiraju za 360 stepeni po horizontali i vertikali).\nAutomobili sa VR naočarima\n- Beograd je najveći kongresni, privredni i turistički centar, a baš turizam je najbrže rastuća grana. Ovaj zabavni park je važan za turizam i ja posebno pozdravljam to što je investitor obećao da će ga završiti za šest meseci i to obećanje je ispunio. Najavljeno je i širenje "Star Landa" na druge gradove i tome se nadamo, jer je to značajno za celu Srbiju - rekao je gradski sekretar za privredu Milinko Veličković na otvaranju "Star Landa".\n- U izgradnju "Star Landa" uložili smo tri milona evra, da bismo, posle 180 dana rada, Beogradu i Srbiji ponudili zabavni park kakav do sada nismo imali. Zadovoljni smo što smo unapredili zabavni život i turističku ponudu Beograda i otvorili 70 novih radnih mesta. Toga ne bi bilo da nismo imali punu podršku i dobru saradnju sa nadležnim institucijama u republici i u Gradu Beogradu. Naša želja je da ovakve zabavne parkove izgradimo i u većim gradovima Srbije - izjavio je Đanjong Ksijang, direktor kompanije "Imex City", koja je investirala u razvoj "Star Landa".\nInvesticija teška tri miliona evra: Sa današnjeg otvaranja\n"Star Land" otvoren je svakog dana od 10 do 22 sata. Ulaznica se ne naplaćuje, već posetioci kupuju kartu sa dopunom ili žetone.\nUŽAS Kod Beogradskog sajma pronađen LABUD SA ODSEČENIM KRILOM\nUDES KOD SAJMA Putnici autobusa 37 povređeni u sudaru sa automobilom


OVO NEMA NIGDE: I sindikati u službi kampanje notara protiv RGZ! -\n„Interesne grupe, preko sindikata, nastavljaju opsadu kabineta najviših državnih zvaničnika. Predsednici nereprezentativnih sindikata u RGZ-u nastavljaju da opsedaju najviše državne zvaničnike, iznova iznoseći iste lažne optužbe protiv Republičkog geodetskog zavoda. Uprkos tome što su im dostavljene argumentovane informacije o svim temama koje su ih zanimale, od nabavke opreme do plata zaposlenih, oni i dalje serviraju iste prazne priče, a njihova pisanja isključivo prenose mediji koji prate orkestriranu kampanju sad već svima poznatih interesnih grupa“- kaže se u najnovijem saopštenju državnog katastra.\nRGZ: „Nema više lova u mutnom!“\nU njemu se ističe „da je Republički geodetski zavod uveo je brojne sistemske antikoruptivne mere i to je izazvalo nervozu kod mnogih zainteresavanih za lov u mutnom na tržištu nepokretnosti“.\n-Transparentan katastar nepokretnosti je u interesu građana, ali ne i onih koji žele da se obogate na njihov račun. Digitalizacijom radnih procesa u katastru, omogućeno je da se predmeti koji nemaju prethodni zahtev rešavaju u roku od četiri dana. Uspostavljeni sistem u RGZ-u obezbedio je potpunu pravnu sigurnost: u Evropi Srbija je na 10. mestu po sigurnosti vlasništva nad nepokretnostima, a 14. u svetu. Pre samo deset godina dvostruke prodaje stanova bile su uobičajene, a sada su nemoguće- kaže se u saopštenju RGZ.\nNaglašeno je i da predsednik sindikata „Nezavisnost“ u proseku, u poslednja tri meseca, ima aktivno radno vreme od 38 minuta dnevno. To je utvrđeno uvođenjem softvera za transparentno praćenje aktivnog radnog vremena zaposlenih.\nŠIROKO: sindikalac plaćen kao ministar u Nemačkoj\n-Kada se podeli mesečna zarada sa aktivnim radnim vrmenom, ispada da je za svoju aktivnost, lažni borac za prava zaposlenih, plaćen 23,75 evra po satu što je čak dva i po puta više od minimalne cene rada u Nemačkoj. Grupa ovih, takozvanih lidera, a ustvari neradnika, zloupotrebljava prava predviđena Zakonom o državnim službenicima. Jedan od sindikalnih predstavnika već deset godina nije ni nogom kročio u katastar, a pojedini mediji prenose njegove izjave, kao da je u pitanju veliki stručnjak za zemljišnu administraciju- čude se u RGZ.\nRGZ: Ne dozvoljavamo malverzacije sa imovinom!\nBorko Drašković, direktor RGZ\nNapadi na ovu stratešku državnu instituciju neobično su usklađeni sa napadima koje javnosti serviraju predsednici advokatske i Javnobeležničke komore, kaže se u saopštenju.\n-Čini se da sviraju po notama istog kompozitora. Interesantno je da, dok RGZ stvara transparentan i efikasan sistem sa lako dostupnim i pouzdanim informacijama, lažni sindikalni lideri u medijima stvaraju atmosferu neuređenosti katastarskog sistema. Kampanja se realizuje u trenutku kada RGZ počinje sa implementacijom treće i završne faze u postupku digitalizacije katastra kojom se stvara nepropusni obruč prema svim pokušajima malverzacija sa imovinom- kažu u RGZ.\nInspekcije: sve je čisto kao suza!\n-Sve kontrole brojnih inspekcija koje su sindikati zahtevali od različitih ministarstava nisu utvrdile postojanje nepravilnosti u radu RGZ-a. Ipak, ni jedan od inspekcijskih izveštaja nije bio dovoljan da lažni sindikalni lideri obustave negativnu kampanju protiv RGZ-a iz jednostavnog razloga: oni od kampanje žive, a ne od svog stručnog rada-kaže se usaopštenju državnog katastra.


Kalendar razvoja deteta: Starost 1 mesec - Zdravlje i nega - Ringeraja.rs\nPri pregledu ćete se najpre susresti s medicinskom sestrom koja će pripremiti odojčetov zdravstveni karton, izvagati ga a nakon toga izmeriti mu dužinu i obim glave. Odabrani lekar će najpre porazgovarati s vama o toku trudnoće, porođaju i prilagođavanju na novog člana u porodici. Važno je da sve svoje brige, pitanja i zapažanja poverite odabranome lekar da bi bili mirni i zadovoljni. Nakon toga sledi pregled odojčeta i vakcinacija. Pri vakcinaciji ćete dobiti knjižicu o imunizaciji gde će biti upisana svaka vakcina koju dete primi ubuduće.\nKada odojče napuni mesec dana sledi mu revakcina protiv žutice tipa B a vakcinacija će se obaviti pri prvoj redovnoj poseti pedijatru u savetovalištu za zdravu decu. Pogledajte Ringerajin kalendar vakcinacije.


- Znamo gde treba da idemo i šta treba da uradimo da bismo tamo stigli. Trenutna ekonomija zasnovana na fosilnim gorivima je dostigla svoje limite i znamo da moramo da se okrenomo novom modelu zasnovanom na inovacijama i čistoj energiji. Naš kilimatski cilj više nije samo politička namera već i pravna obaveza, poručila je predsednica EK, Ursula fon der Lajen.\nFoto: Thierry Monasse / Profimedia\nU Briselu napominju da je za ovu "zelenu transformaciju Evrope" namenjena jedna trećina ukupnog budžeta za oporavak EU što iznosi oko 500 miljardi evra.\nEvropska komsija upozorava da emisije ugljendikosida moraju da "imaju cenu" koja će proizvođače, potrošače i inovatore podstaći da izaberu čiste tehnologije i izvore energije.\nUPOZORENJE EU "Naša deca će ratovati za hranu i vodu"\n- Jači standardi emisije CO2 za automobile i kombije ubrzaće prelazak na mobilnost sa nultom emisijom zahtevajući da se prosečne emisije novih automobila smanje za 55 odsto od 2030. godine i 100 odsto od 2035. godine u poređenju sa nivoima iz 2021. godine. Kao rezultat, svi novi automobili registrovani od 2035. godine biće sa nultom emisijom, navodi se u dokumentu EK.


Sjednica Predsjedništva DNP-a: Puna podrška litijama i SPC – Borba\nNa sjednici Predsjedništva DNP predsjednik Partije, Milan Knežević, je u uvodnom izlaganju upoznao članove Predsjedništva s novonastalom političkom situacijom, uz snažnu poruku da je DNP uvijek bila i biće uz Srpsku pravoslavnu crkvu i njene četiri eparhije u Crnoj Gori.\nIstaknuto je da posebno raduje probuđena sabornost u našem narodu, kao i odlučnost da se istraje u litijama i otporu antipravoslavnom Zakonu.\nTokom sjednice, na kojoj je većina članova Predsjedništva uzela aktivnog učešća, istaknuto je i da režimski mediji sračunato pokušavaju unijeti smutnju o broju učesnika na litijama, jer se radi o veličanstvenim istorijskim dešavanjima, kakva Crna Gora nije zapamtila.\nNa sjednici Predsjedništva DNP osuđeno je nasilničko ponašanje policije tokom prethodne večeri u Pljevljima, koja je pretresala mlade, maltretirala ih i izvodila iz kafića uz primitivno treniranje strogoće kao u totalitarnim režimima.\nPotencirano je i da najnovija sramna, kriminalna presudaVišeg suda predsjedniku DNP-a na četiri mjeseca kućnog pritvora predstavlja posljednji trzaj diktatorskog režima i raspamećeni pokušaj da se Milan Knežević onemogući u svom političkom djelovanju. Predsjedništvo je ocijenilo da danas u Evropi i svijetu ne postoji političar, koji prolazi tolike nezapamćene progone i torturu režima, kao što to prolazi Milan Knežević.


0\tSeptember 8, 2020 11:02 pm\nIako je putovanje tokom globalne pandemije kompleksno i zbunjujuće zbog svih ograničenja koja se moraju poštovati čak i na putovanjima u okviru Sjedinjenih Država, platforma Insure mytrip je sastavila vodič kroz države širom Amerike kako bi putnici bili obavešteni o svim mogućim ograničenjima i merama zaštite koja se zahtevaju u svih 50 država.\nMnoge od država nemaju ograničenja za putnike koji napuštaju njihove granice kao što su Alabama, Arizona, Kalifornija, Florida, Džordžija, Ilinois, Indijana, Luizijana, Minesota, Nevada, Oregon, Teksas, Vašington i mnoge druge.\nOstale države i dalje nameću određena ograničenja po pitanju ulaska preko njihovih granica.\nPočevši od 01.septembra 2020.godine, ovo su države koje i dalje imaju ograničenja za putnike:\nAljaska: Putnici koji nisu stanovnici Aljaske moraju da prilože dokumentaciju o negativnom testu na COVID-19 koji je urađen u okviru od 72 sata pre njihovog polaska. Putnici koji nemaju dokumentaciju o testu na COVID mogu se podvrgnuti testiranju na samom aerodromu ali zatim moraju biti u strogom karantinu nakon ulaska u državu dok rezultati ne budu gotovi. Oni koji ne žele da se podvrgnu testiranju, moraju biti u strogom karantinu takođe u trajanju od 14 dana.\nKonetikat: Putnici koji dolaze iz država koje imaju procenat pozitivnih COVID testova veći od 10% (koji je meren u vremenskom okviru od 7 dana) a koji ostaju u Konetikatu duže od 24 časa moraju da biti u karantinu u trajanju od 14 dana od trenutka njihovog ulaska u državu.\nHavaji: Svi putnici koji dolaze iz drugih država moraju biti u četrnaestodnevnom karantinu od momenta njihovog dolaska. Program testiranja koji je trebao da bude uveden na Havajima za putnike koji žele da zaobiđu obavezni karantin je pomeren za 1.oktobar 2020.godine.\nIlinois: Iako ne postoje striktna ograničenja, svaki putnik koji pristiže u Čikago iz države koja ima 15 ili više slučajeva pozitivnih na COVID na 100.000 stanovnika je u obavezi da bude u karantinu u trajanju od 14 dana. Svakodnevno kontrolisana lista država je objavljena na oficijalnom sajtu države.\nKanzas: Putnici koji su bili u Floridi ili Arizoni u periodu između 17. i 27.jula su u obavezi da budu u karantinu kao i putnici koji su bili na krstarenjima tokom marta meseca. Takođe, turisti koji su putovali na Arubu od 27.avgusta kao i oni koji su, od 11.avgusta, posećivali okupljanja van država koja su brojala 500 ili više posetilaca moraju biti u četrnaestodnevnom karantinu propisanom od strane države Kanzas.\nKentaki: Putnici koji dolaze iz država sa stopom od minimum 15% zaraženih od COVID-19 virusa moraju biti u obaveznom karantinu od 14 dana. Lista država koja se svaki dan dopunjava je dostupna na oficijalnom sajtu države Kentaki.\nMejn: Putnici koji žele da uđu u državu Mejn moraju da budu u karantinu 14 dana nakon njihovog dolaska ili da prilože dokumentaciju o negativnom testu na COVID koji je rađen u poslednja 72 sata pre njihovog dolaska. Stanovnici Vermonta, Nju Hempšira, Konetikata, Njujorka i Nju Džerzija su izuzeti od ovog pravila.\nMasačusets: Svi putnici, sem onih koji dolaze iz država niskog rizika, moraju biti u karantinu 14 dana od momenta dolaska ili priložiti negativan test na virus da bi bili u mogućnosti da uđu u državu.\nNju Hempšir: Putnici iz bilo kog područja sem Mejna, Vermonta, Masačusetsa, Konetikata i Road Ajlenda moraju biti u obaveznom karantinu u trajanju od 14 dana nakon dolaska.\nNju Džerzi: Putnici iz država sa stopom od najmanje 10% zaraženih (u periodu od 7 dana) a koji ostaju u državi duže od 24 časa moraju biti u obaveznom karantinu od momenta dolaska.\nNew Mexico: Svi putnici su u obavezi da budu u karantinu u trajanju od 14 dana od momenta dolaska ili u dužini njihovog boravka u državi, u zavisnosti od toga koje od navedena dva je vremenski kraće. Informacije o izuzetcima ili putnicima koji samo prolaze kroz državu se mogu naći na oficijalnom sajtu.\nNjujork: Putnici iz zemalja koje su na listi visokorizičnih sa stopom od 10% zaraženih (merenom u vremenskom u periodu od 7 dana) i koji će ostati u Njujorku duže od 24 časa moraju biti u četrnaestodnevnom karantinu.\nOhajo: Kao i u Njujorku, sa izuzetkom stope koja mora biti minimum 15% zaraženih da bi ova ograničenja važila, svi putnici moraju biti u karantinu u trajnju od 14 dana.\nPensilvanija: Svi putnici koji dolaze iz oblasti koje imaju visok procenat zaraženih moraju biti u obaveznom karantinu. Svakodnevno obnavljana lista država sa visokom stopom se može naći na sajtu Ministarstva zdravlja Pensilvanije.\nRoad Ajlend: Svi koji će doputovati iz država sa stopom zaraženih većom od 5% su u obavezi da budu u četrnaestodnevnom karantinu ili da dostave negativan rezultat na COVID test koji je urađen u periodu od 72 sata od momenta dolaska.\nVermont: Svi turisti su u obavezi da budu u karantinu od momenta dolaska u držav izuzev onih koji su stanovnici drugih severoistočnih država sa sličnim COVID stopama zaraženih poput Nju Hempšira, Mejna, Njujorka, Masačusetsa, Road Ajlenda, Konetikata, Pensilvanije, Ohaja, Nju Džerzija, Delovera, Marilanda, Vašingtona, Virdžinije i Zapadne Virdžinije.\nVašington: Svi putnici koji dolaze iz država sa visokom stopom zaraženih (lista se može pronaći na sajtu) su u obavezi da budu u karantinu od 14 dana od momenta dolaska.


Na takmičenju „Pesniče naroda moj“ u kategoriji srednjoškolaca učestvovalo dvadesetak takmičara | RTK\nNa takmičenju „Pesniče naroda moj“ u kategoriji srednjoškolaca učestvovalo dvadesetak takmičara\nU amfiteatru crkve Lazarice održano je tradicionalno takmičenje recitora „Pesniče naroda mog“. Učestvovalo je dvadesetak srednjoškolaca,a kriterijumi po kojima je tročlani žiri vrednovao recitatore su izbor i primerenost pesme uzrastu, akcentuacija i dikcija, kao i prirodnost, izražajnost i sugestivnost recitovanja.\nPrvo mesto osvojila je učenica Ekonomsko trgovinske škole Nađa Miilojković, drugo Staniimir Miitić iz prve tehničke i treće Gimnazijalac Vladimir Jočić. Oni će predstavljati svoj grad na regionalnom, a kasnije pobednici i na republičkom takmičenju iz recitovanja.\nPrethodno : Održano 51. takmičenje recitatora grada Kruševca „Pesniče naroda mog“\nSledeće : FK Napredak pred meč sa Radnikom u Surdulici


Albanski funkcioneri složni: Stvorili smo nezavisnu Crnu Goru, sada ćemo isticati naše zastave! - 20.08.2019, Sputnik Srbija\nAlbanski funkcioneri složni: Stvorili smo nezavisnu Crnu Goru, sada ćemo isticati naše zastave!\nMehmed Zenka, ministar za ljudska i manjinska prava i predsednik partije Demokratska unija Albanaca, zauzeo je stav partije Albanski forum, koja je pre dva dana... 20.08.2019, Sputnik Srbija\n07:54 20.08.2019 (Osveženo: 03:54 26.08.2021)\n© Sputnik / Dejan SimićAlbanske zastave u Kosovskoj Mitrovici\nMehmed Zenka, ministar za ljudska i manjinska prava i predsednik partije Demokratska unija Albanaca, zauzeo je stav partije Albanski forum, koja je pre dva dana zapretila — da će se albanska zastava vijoriti Crnom Gorom i da Albance zbog toga niko neće smeti da kažnjava.\nOn je zatim naglasio — da je njegov narod „bio za nezavisnu Crnu Goru“ i da, stoga, Albanci sada — „imaju pravo da ističu svoje simbole“.\n„Albanci su se deklarisali za državu Crnu Goru i ne znam šta bi trebalo još da urade“, izjavio je Zenka za „Antenu M“ i dodao — da ne vidi ništa sporno u slavlju na Cijevni.\nGenci Nimanbegu, potpredsednik Skupštine Crne Gore i lider partije Forca, na isto pitanje je ponovio sličan stav, koji je izneo u javnost 18. avgusta, objasnivši — da je na slavlju korišćena zastava albanskog naroda i da će oni nastaviti da ističu samo nju, preneo je portal „In4s“.\n„To je naša albanska zastava i mi imamo pravo da je upotrebljavamo. Imamo pravo da izražavamo našu etničku pripadnost. To što Zakon o javnom redu i miru to zabranjuje, to je druga stvar“, poručio je Nimanbegu.\nPotpredsednik Skupštine Crne Gore je, povodom najave moguće prijave od strane Ministarstva kulture Crne Gore, koje je bilo prinuđeno da reaguje nakon pisanja medija, rekao — da će to videti kao „iniciranje svađe sa Albancima“.\n„Mi imamo naš nacionalni simbol i po Ustavu imamo pravo na slobodnu upotrebu, a sve drugo, po mom mišljenju, samo je iniciranje svađa sa našim narodom“, rekao je Nimanbegu i dodao — da će Albanci zajedno odlučiti o „adekvatnom odgovoru Vladi Crne Gore“.\nPodsećamo — partija Albanski forum zapretila je pre dva dana da će, na nivou svih albanskih nacionalnih partija, razmotriti dalje učešće u Vladi, koja ima „neprihvatljiv stav prema kulturnim aktivnostima Albanaca“, i to zato što im je sugerisano iz Ministarstva kulture da, zajedno sa albanskom, moraju da ističu i zvaničnu državnu zastavu — crnogorsku.\nAlbanci, uvređeni zbog stava Ministarstva, kazali su da će se albanske zastave vijoriti po Crnoj Gori i zapretili su da neće dozvoliti da ih bilo ko zbog toga kažnjava.\nTo je, naveli su oni, njihova zastava, a ne crnogorska, i potom su prekorili Vladu, opomenuvši ih da su Albanci u značajnoj meri zaslužni za nezavisnost i za evro-atlantski proces Crne Gore.\nIz partije Albanski forum naglasili su — da najavljena prijava njima „ne znači ništa“, a potom su poručili — „da se Crnom Gorom vijori i da će se neizostavno vijoriti zastava Albanije“.


Potreba za rodno inkluzivnim obrazovanjem i saradnjom škola sa roditeljima - B E T O N :: KULTURNO PROPAGANDNI KOMPLET\nPiše: Prof. dr Slobodanka Markov\nTekst je nastao u okviru projekta „Izgradnja i jačanje partnerstva porodice i škole“, čiju realizaciju je finansijski podržala Ambasada Kraljevine Norveške u Beogradu.\nKrajem 80-tih godina, Entoni Gidens, ugledni engleski sociolog, izdvojio je šest osnovnih tema za sociološko proučavanje savremenog društva koje je označio kao “svet koji se menja”. Jedna od tih tema bila su i „pitanja muškog i ženskog pola“. Danas se polovina ljudskog supstrata sadržanog u navedenoj temi bori za svoja ženska ljudska prava i u tom smislu pripada “svetu koji se menja”.\nU ovoj prilici ukazujemo na princip rodne ravnopravnosti kao na tekovinu dugotrajne borbe ženskih i feminističkih pokreta širom sveta, kao i na angažovanja generacija, i žena i muškaraca, protiv viševekovne i višestruke diskriminacije žena. Da bi se otklonile duboko ukorenjene rodne predrasude prema ženama u Srbiji, u sklopu procesa pristupanja Evropskoj uniji, zagovara se potreba za rodno inkluzivnim obrazovanjem i definišu se zadaci i načini ostvarivanja tog principa kroz školske kurikulume. Ravnopravnost žena i muškaraca bila je jedan od principa proklamovanih tokom perioda socijalizma u Srbiji sa nastojanjima da se ostvaruje u praksi, istina sa dosta formalizma, ali je imao i stvarnu i simboličku vrednost razlikovanja od položaja žena u velikom broju drugih zemalja. Brojne teoretičarke i aktivistkinje su temu rodne ravnopravnosti uvele u akademski diskurs, odnosno razvile aktivizam u ostvarivanju ovog principa, znatno pre nego što su aktivnosti na tom planu intenzivirane u sklopu procesa pripreme za priključenje Srbije Evropskoj Uniji. Stoga je bilo očekivano da potreba za rodno inkluzivnim obrazovanjem dobije podršku ne samo državnih organa, već i šire zajednice (društvenih institucija i profesionalnih udruženja u oblasti obrazovanja, kulture i nauke, organizacija civilnog društva, građanstva, kao i teoretičara, istraživača i pisaca fokusiranih na rodne teme).\nPo definiciji, evropska politika Gender Mainstreaming-a vodi ubrzanju društvenog napretka, jer obezbeđuje da se ne rasipaju kapaciteti i talenti žena već da se oni stave u funkciju razvoja društva. Dostupni statistički podaci još ne potvrđuju takve ishode kod nas. Više žena, na primer, završava fakultete, ali ih se više nalazi i među nezaposlenima sa tim nivoom obrazovanja. Dalje, jedan od oblika rodne pristrasnosti jeste i evidentno obnavljanje tradicionalne matrice podele profesija i zanimanja po polu, koje je praćeno i razlikama u zaradama. U strukturi studenata pedagoških fakulteta, filologije, humanističkih i društvenih nauka, a u nešto manjoj meri i ekonomskog, farmaceutskog i medicinskog fakulteta, još uvek je značajno više devojaka. Isto važi za srednje ekonomske, medicinske, farmaceutske i druge škole.\nPrincip ravnopravnosti žena i muškaraca operacionalizovan je posebnim zakonskim propisima Republike Srbije i ugrađen je tako u nastavne programe, obrazovne sadržaje i nastavnu praksu u osnovnim i srednjim školama. Bez sumnje su to važni uslovi za socijalizaciju školaraca u duhu rodne ravnopravnosti od osnovne škole pa do vrha obrazovne stratifikacije. Međutim, raspoloživi podaci pokazuju da profesori nisu bili uopšte, ili nisu bili u dovoljnoj meri, osposobljeni za tu vrstu zadataka budući da u studijske programe na nastavničkim fakultetima, na kojima su oni studirali, nisu bili uključeni sadržaji vezani za diskriminaciju na osnovu pola/roda. U tom smislu je od posebne važnosti podatak da na fakultetima na kojima se obrazuju budući profesori i učitelji, kao i na drugim fakultetima, još uvek nema predmeta sa sadržajima iz oblasti rodne ravnopravnosti, kao što su istorija ženskih i feminističkih pokreta, feminističke teorije, kao i saznanja iz oblasti odnosa roda i medicine, roda i urbanizma, roda i umetnosti, roda i invalidnosti, ženskog liderstva, preduzetništva žena i drugih. Evidentan raskorak sa proklamovanim ciljevima treba sagledati u širem neoliberalnom kontekstu funkcionalizacije obrazovanja i stavljanju akcenta na usvajanje znanja koja se mogu prodati na tržištu. I univerziteti su na tržištu!\nJoš nema dubljih i obuhvatnijih analiza efekata urodnjavanja obrazovnih kurikuluma kroz obrazovne programe, nastavni proces i nastavnu praksu. U stručnim analizama procesa uspostavljanja rodno inkluzivnog obrazovanja uglavnom se tumače zadaci u ostvarivanju rodne ravnopravnosti koji proizilaze iz međunarodnih dokumenata i naših novijih propisa. U jednoj od visoko-stručno urađenih analiza nastavnih programa, utvrđeno je da pitanja relevantna za razumevanje rodne (ne)ravnopravnosti nisu uopšte uneta u kurikulume u Srbiji. Globalni pogled na dešavanja u ovoj oblasti obrazovnih zadataka, ukazuje na prilično izražen formalizam u obrazovnoj praksi. Seminari za edukaciju nastavnog osoblja i roditelja iz oblasti rodne ravnopravnosti evidentno su “u drugom planu”, ređe se finansiraju i pohađaju u odnosu na one koji se neposredno odnose na predmete struke.\nDržavni organi su stvorili adekvatnu regulativu, ali nisu obezbedili institucionalne i druge uslove za primenu rodno inkluzivnog obrazovanja. Kroz širu društvenu i obrazovnu politiku formulišu se okviri i matrica rodnog ponašanja u školi, za sve aktere, i nastavnike i učenike, ali se na nivou najopštijeg uvida uočava da se ta politika ne sprovodi delotvorno.\nŠta škola kod nas može da uradi na polju podsticanja rodne ravnopravnosti? Da li je izvesno da može mnogo više nego što sada čini? Pre svega, škola treba da radi na dekonstrukciji i prevazilaženju segregacije na osnovu roda, očekivanih rodnih uloga i različitih perspektiva za muškarce i žene, kao i na upoznavanju učenika sa mogućnostima izbora budućih profesija i zanimanja, na širenju prostora sloboda i za devojčice i za dečake u pogledu opcija za buduće profesionalne karijere. Ne radi se o tome da se jedna ideologija („muška“) zamenjuje drugom („ženskom“), već i da muškarci imaju, na primer, pravo da biraju domaćinstvo kao predmet, a da ih niko ne ismeva zbog toga, da biraju profesije koje su u saglasnosti sa njihovim talentima, senzibilitetom i željama, a ne u skladu sa očekivanjima i ustaljenim shvatanjima sredine. Takođe, da devojčice i devojke biraju nove profesije u oblasti informacionih tehnologija i drugih inovativnih oblasti, kao i iz kruga „klasičnih muških profesija“. I da pri tome, i jedni/e i drugi/e imaju stručno utemeljenu podršku profesora i stručno-pedagoške službe škole. Većina škola se ne bavi unapređivanjem nenasilne komunikacije između dečaka i devojčica. Zato je taj vid komunikacije više forma nego sadržaj.\nUrodnjavanje obrazovnog procesa treba da se definiše i planira u skladu sa određenom društvenom sredinom kako bi se određeni rodni stereotipi lakše uočavali i dekonstruisali od strane samih učenika. Saradnja sa roditeljima je takođe deo školskog sistema rada i upravljanja - oni su u rad škola uključeni prvenstveno preko rada odeljenjskih zajednica, a zatim preko učešća u radu Saveta roditelja i drugim timovima i organima škole. Ipak, iako postoji institucionalna osnova za njihovo angažovanje, ona se ne koristi u dovoljnoj meri, a angažovanje ni po intenzitetu, ni po obuhvatu najčešće ne prati događaje u školi. Rodna ravnopravnost i druge aktuelne teme uglavnom nisu razmatrane i analizirane na način koji bi doveo do ishoda u planovima rada i pravilnicima za promenu i unapređenje stanja.\nRodno korektno ponašanje se uči od roditelja, porodice i škole i zato svi navedeni akteri snose odgovornost za odsustvo takvih ponašanja. S tim u vezi, od posebne važnosti je zajedničko angažovanje škole i roditelja u razvijanju emotivne pismenosti i u osnovnim i u srednjim školama. Ta bi aktivnost izvesno imala šire implikacije na ponašanje dečaka i mladića, kao i devojčica i devojaka, u smislu razvijanja i afirmacije emocija različitih od besa, agresije i sličnih koje su postale uobičajeni način reagovanja mladih na sredinske podsticaje ili situacije u okruženju. Porast vršnjačke agresije je odraz bolesnog društva. Preventiva je saradnja roditelja i škole kroz programe o upotrebi rodno osvešćene i nenasilne komunikacije, kao i kroz druge aktivnosti koje bi u fokusu imale ove metode. To bi bila osnova za smanjivanje vršnjačkog nasilja i promenu opšte atmosfere u školi, potencijalno i porodici, odnosno za njihovu stabilizaciju i stvaranje podsticajnog okruženja za razvoj ličnosti dece i mladih.\nČinjenica da se Srbija nalazi u dubokoj ekonomskoj krizi predstavlja teret pod kojim mogu biti dovedeni u pitanje mnogi atributi demokratskog društva, uključujući i dostizanje rodne ravnopravnosti u različitim društvenim sferama.


Šefica diplomatije Bugarske: U EU ne treba da bude zemalja druge kategorije - Sputnjik Srbija\n14:56 02.07.2019 Preuzmite kraći link\n„Hajde da radimo tako da nas razlike koje imamo više ujedinjuju, da donosimo jače i kompromisnije odluke, a ne tako da postoje evropske zemlje prve i druge kategorije. Takvih zemalja nema“, navodi se na sajtu Ministarstva spoljnih poslova Bugarske.\nMinistarka je takođe pozdravila odluku Finske da radi na perspektivi zemalja Zapadnog Balkana, koje su od strateškog značaja za EU. Ona je ponovo naglasila dostignuća Bugarske tokom predsedavanja Savetom Evropske unije u pitanju evropskih integracija zemalja Zapadnog Balkana i izrazila nadu da će Evropska unija u oktobru ispuniti svoje obaveze prema Severnoj Makedoniji i Albaniji.\nRanije je potpredsednica Bugarske Ilijana Jotova izjavila da bez zemalja Zapadnog Balkana EU ne može da bude lider i založila se za jačanje rada na pridruživanju zemalja tog regiona Uniji.


15. Festival koreografskih minijatura u Beogradu\nOd 25. do 27. juna u Narodnom pozorištu na sceni Raša Plaović po 15. put održaće se Festival koreografskih minijatura, čiji je osnivač i organizator Udruženje baletskih umetnika Srbije\nFoto: Srđan Mihić\nU pitanju je međunarodno takmičenje koreografa i njihovih koreografija (u trajanju do deset minuta), koje se na Festivalu (po propozicijama) moraju izvesti premijerno. Program Festivala sadrži i revijalni program u okviru koga se predstavljaju postavke srpskih i međunarodnih koreografa.\nFKM je beogradski brend koji je od prvog izdanja, zahvaljujući univerzalnom jeziku igre, postao deo međunarodne plesne zajednice. On omogućava rađanje novih koreografskih ostvarenja i teži da pruži podršku umetnicima koji žele da sebe i svoje igrače istraže i realizuju kroz estetizovani plesni pokret kao formu kreativnog izraza. Festival okuplja mlade, ali i afirmisane koreografe i igrače, sa ciljem da u duhu plesnog takmičenja, razmenjuju iskustva i ideje prezentujući tako svoja koreografska i izvođačka ostvarenja.\nČlanovi Umetničkog saveta FKM 2011. bili su: Zoran Marković (koreograf i igrač), Anđelija Todorović (koreograf i savremeni igrač) i Tanja Pajević (igrač i koreograf). Oni su na osnovu, po propozicijama, obavezne video-predselekcije, odabrali najbolje koreografske postavke prijavljenih umetnika iz Srbije i inostranstva i pozvali ih da se prikažu na FKM. Sve odabrane koreografske minijature takmičiće se u polufinalu, pred žirijem i publikom, kada će žiri FKM odlučiti ko su učesnici finalne takmičarske večeri Festivala.\nČlanovi Žirija 15. FKM su: Ašhen Ataljanc (primabalerina, Srbija), Snježana Abramović (koreograf, Hrvatska, Fred Lasserre (koreograf, Francuska), Jelena Kajgo (direktor Bitef teatra i Bitef Dance Company, Srbija) i Vladimir Logunov (koreograf, Srbija).\nFinale FKM održaće se 26. juna na Sceni Raša Plaović, sa početkom u 20:30 časova, nakon čega će Žiri, Žiri kritike i Umetničko veće UBUS proglasiti pobednike festivala i dodeliti nagrade i pohvale.\nTAGOVI: Narodno pozorište BeogradFestival koreografskih minijatura\nneće biti lako, ali ona veruje u sebe\n"VERUJEM DA ĆE MNOGIMA BITI ČUDNO": Lepa srpska glumica se tek porodila, a već kuje VELIKE planove\nvažan korak u karijeri\nZVEZDI NIJE POŠLO ZA RUKOM, ALI MARIJI JESTE! Srpska lepotica postigla OGROMAN uspeh u Milanu


Ramići - 1\nBANJALUKA - Policajci PU Banjaluka brzom akcijom spriječili su jutros oko 8.40 D.V. iz Ramića da aktivira bombu.\n02. 08. 2019 11:00\nU namjeri da omogući što bolje uslove za obrazovanje mladih za rad u privredi, koji su sve deficitarniji na tržištu rada, u Poslovnoj zoni "Ramići" dogodine će biti formiran trening centar za obuku đaka i studenata.\n01. 08. 2019 13:25\nBANJALUKA - U namjeri da omogući što bolje uslove za obrazovanje mladih za rad u privredi, koji su sve deficitarniji na tržištu rada, u Poslovnoj zoni „Ramići“ dogodine će biti formiran trening centar za obuku đaka i studenata.\n27. 03. 2019 10:39\nPse će možda smještati u vojne kontejnere\n26. 11. 2018 07:16\nBANJALUKA - Grad nema dovoljno sredstava u budžetu za gradnju novog azila za pse, ali da bi se poboljšali uslovi prebukiranog azila u Ramićima, radi se na obezbjeđenju dodatnih kontejnera, koji će biti iskorišteni za proširenje kapaciteta.\n"Termomontaža" kupila građevinsku parcelu u Ramićima\n06. 11. 2018 14:19\nBANJALUKA - Banjalučko preduzeće "Termomontaža" kupilo je putem javne licitacije za 456.106 KM građevinsku parcelu od 10.883 metra kvadratna, koja se nalazi u banjalučkoj Poslovnoj zoni "Ramići".


Šef, Foto: Pixabay.com\nOve tri strategije, prema pisanju Harward Business Review-a lideri mogu koristiti za donošenje efikasnijih odluka\nObjavljeno: 20.10.2019. 18:25h\nUlozi su visoki kada novi lider preuzme dužnost. Uprkos svojoj obuci i iskustvu, čak 74 odsto novih šefova kaže da nije spremno za novu ulogu, a za 18 meseci gotovo polovina njih se razočara ili ne uspe.\nU mnogim slučajevima, lideri ili prebrzo donose važne odluke za koje se pokaže da su loše savetovane, ili čekaju usputno “prikupljanje više činjenica”, samo da kritični trenutak nestane.\nOve tri strategije, prema pisanju Harward Business Review-a lideri mogu koristiti za donošenje efikasnijih odluka kada su novi u nekoj organizaciji.\nPrvo, upravljajte porivom da “uradite nešto” odmah\nNakon što ste dobili ljubaznost, željno ćete dokazivati da je unajmljivanje vas bila prava odluka, ali ključno je da prvo učite, a tek onda delujete. U jednoj kompaniji angažovana viša izvršna direktorka, koja je bila poznata kao marketinški vunderkind, počela je da uvodi promene u prvom mesecu. Imala je sjajne ideje, ali je insistirala na pokretanju plana pre nego što je upoznala kolege i organizacionu kulturu.\nNa kraju je otpuštena za nešto više od godinu dana. Iskusni lideri, koji mogu biti sigurni da već znaju ispravne poteze, umesto toga treba da slušaju, posmatraju i odlože “presudu”. Ovo je posebno izazovno jer drugi ljudi oko vas mogu očekivati brzu akciju. Jedan finansijski direktor je tako suzdržavao nagon da izvrši trenutne promene beležeći ono što je naučio u prvim danima posla.\nDrugo, budite sigurni da razgovarate sa širokim spektrom izvora\nKada ne znate ko je pouzdan izvor informacija, lako je uticati na tumačenje događaja jedne osobe ili grupe. Neizbežno će biti nekoliko ljudi koji žele nešto da sakriju od lider. U jednoj kompaniji restorana Fortune 500, novi predsednik je prvi deo svog mandata proveo putujući, razgovarajući sa ljudima na svim nivoima i učeći šta su radili i koja sredstva su im potrebna. Dok je obilazio razne lokacije lutao je trpezarijom i kuhinjama. Pokazao je radoznalost o tome kako se stvari rade i čak je pokušao sa nekoliko zadataka. Kritično, nije ispitivao, intervjuisao ili stvarao kod ljudi osećaj da sprovodi procenu. Njegova verodostojnost porasla je kao rezultat toga. Ljudi su postali manje oprezni i željni da podele svoja iskustva i ideje. Pod njegovim vođstvom, kompanija je imala rekordan uspeh, upravo zato što je stekao tako dubok uvid u poslovanje, ljude i kulturu.\nTreće, odaberite jedno kritično područje na koje ćete se fokusirati\nOpasno je prebrzo se ubaciti u novu ulogu, ali je isto tako opasno izgledati kao da uopšte ne uvodite promene. Odabir jedne oblasti fokusa pomaže ljudima da usmere svoje napore ka tome i procene napredak. U početnom periodu učenja, novi vođa može da vidi koja će biti verovatna putanja kompanije bez većih promena i identifikovati šta bi donelo najdramatičniju razliku. U preokretu situacije, možda će biti potrebno doneti oštre odluke, ali često je lakše okupljati podršku za kritično područje fokusa kada pretnja nadolazi. Može biti mnogo teže mobilizovati svoj tim kada se čini da kompanija beleži uspeh.\nJedan visoki rukovodilac pronašao je razlog za zabrinutost tokom velike kupovine, iako je stečena kompanija bila izuzetno uspešna, jer je pronašla dokaze da joj fokus na kupcima propada. To je prepoznao kao svoje glavno područje fokusa. Shodno tome, promenio je standarde performansi i brzo uklonio stare rukovodioce koji se otvoreno nisu složili da je potrebno poboljšanje. Posao je nastavio da daje rezultate za 30 odsto bolje od predviđenih pre kupovine.\nPAO ŠEF POLICIJE U MAJDANPEKU ZAJEDNO SA SINOM! Živeo je RASKALAŠNO, valjao je i DROGU!\nŠefNovi šefoviSavetiStrategije za nove lidereLideri


Nedimović: Do 23. septembra nova uredba - 20.000 dinara subvencija za junad - AgroFin\nNaslovna VESTI Nedimović: Do 23. septembra nova uredba – 20.000 dinara subvencija za junad\nVlada prihvatila predlog stočara\nVlada će na predlog Ministarstva poljoprivrede, a prema sugestijama stočara, dopuniti Uredbu o novim podsticajima za prodaju utovljene junadi. Ministar Branislav Nedimović o ovoj nameri vlade obavestio je Udruženje „Agroprofit” i istakao da će ova uredba biti doneta do 23. septembra i da obuhvata podsticaje u iznosu od 20.000 dinara, kao i mogućnost da se izvoze živa junad.\nKako je saopštilo ovo udruženje, u našoj zemlji gazdinstva za najmanje oko 220.000 junadi različitih rasa i težine nemaju kupce, a ovih dana među stočarima je glavna tema da li će Vlada izmeniti uredbu i odobriti nove podsticaje i izvoz žive junadi, za koju cena raste.\nDo sada namera Vlade je bila da se domaćim klanicama indirektno ponudi angažovanje i šansa za izvoz. Međutim, u Srbiji postoje svega tri-četiri klanice (aktivne) registrovane za izvoz junećeg mesa, a nijedna od njih trenutno nema kupca za izvoz niti su angažovane na pronalaženju kupaca, naveo je „Agroprofit” i dodao da njima nedostaje i novac za momentalnu isplatu. S druge strane, naglašavaju u „Agroprofitu”, potrebe za junećim mesom u domaćem prometu su simbolične i ne predstavljaju izlaz iz ove krize. Trošimo svega 4,5 kg po stanovniku godišnje, a za te potrebe je dovoljno oko 90.000 junadi. Klaničari su pokušali primenom uredbe da teladima otkupe junad po ceni od 252 din/kg, ali ta zamena nije naišla na podršku.\nDa bi realizovali navode iz Uredbe, našim klaničarima je potrebno više od 1,2 milijarde dinara i angažovanje u dužem periodu. Oni taj novac nemaju. Bilo je i pokušaja da pojedine manje klanice (slučaj iz Koceljeva) za domaći promet kupe junad po 252 dinara, uz uslov da im farmeri izvrše povraćaj novca od „njihove” ugovorene cene od 1,9 evra/kg, ukazali su u Udruženju i dodali da tu ucenu farmeri nisu prihvatili.\nNade za izvoz naših klaničara i izvoznika vezane su za kupce u Kini, Izraelu, Egiptu… Juneće meso u Kini u pojedinim centrima ima astronomske cene, kažu u „Agroprofitu” i navode da se u Šangaju kilogram junećeg mesa plaća više od stotinu američkih dolara. Prema vestima iz Argentine i Brazila, Kinezi juneće meso, lošeg kvaliteta, uvoze i plaćaju malo više od jednog dolara.\nOtkupna cena koju je država odredila za proizvođače bikova neprihvatljiva\nPodsetimo, da bi pomogla tovljačima junadi koji su se našli u „izvoznom vakuumu“, Vlada Srbije je pre dve nedelje, na inicijativu Udruženja „Agroprofit“ koje okuplja odgajivače i tovljače junadi, donela uredbu o interventnom otkupu i finansijskoj podršci proizvođačima, sa dva miliona evra. Stočari su se ponadali da je njihovim mukama sa utovljenim junadima došao kraj, ali pojavili su se drugi problemi. Pažljivije analizirajući i tumačeći tekst uredbe, shvatili su da se ona umnogome razlikuje od predloga koji su uputili Vladi Srbije i da im nikako ne odgovara.\n-Stočari smatraju da nije potrebno utvrđivati najnižu otkupnu cenu otkupa, a Upravni odbor udruženja stao je na stanovište da ona ne bi smela da bude manja od od 1,60 evra žive mere junadi. Isto tako, uredbom treba omogućiti da se junad, kako ženska tako i muška, osim za izvoz, mogu plasirati i na domaće tržište i da dodatna premija ostane 20.000 dinara po grlu. Stočari takođe smatraju da je potrebno zadržati već uhodanu praksu da gazdinstva već otkupljenu junad direktno prijavljuju Upravi za agrarna plaćanja, kaže Čedomir Keco, kooodinator aktivnosti Udruženja „Agroprofit“.\nNa neprimenjivost donete uredbe regovao je i Agrarni savez poljoprivrednih prizvođača Srbije. Pismom su se obratili Vladi i Ministarstvu poljoprivrede sa zahtevom da se zbog izuzetno složene situacije na terenu, konačno, razreši zastoj u prodaju junadi i olakša proizvođačima da nastave sa tovom.\n-Otkupna cena koju je država odredila za nas kao tovljače apsolutno je neprihvatljiva. Savez je na svoju inicijativu pronašao kupca za junad u Izraelu po ceni 1,65 evra za kilogram žive mere, sa čime bi proizvođači bili zadovoljni, ali pod uslovom da se koriguje uredba i podsticajna sredstva, 20.000 dinara po grlu, usmere direktno na farmere, kaže se u saopštenju koje je potpisao Nenad Manić, predsednik Agrarne komore.\nSve što se poslednjih meseci događa sa utovljenom junadi ukazuje da je došlo do značajnijih poremećaja na tržištu. Da li zbog pandemije korona virusa ili iz nekih drugih razloga (ne)očekivano je stvoren „višak“ grla, povećan je pritisak na tržište kao i prostor za nakupce sa Kosova koji na terenu preuzimaju junad od stočara bez ikakvih papira s isplatom na ruke u kešu. Stočari su s pravom očekivali da će doneta uredba Vlade o interventnom otkupu i stimulacijama po grlu pomoći da se problem sa plasmanom junadi reši u njihovu korist.\nPrethodni tekstCene na berzama u periodu od 14. do 18. septembra 2020. godine\nSledeći tekstŽARKO GALETIN: Primer trgovanja na Produktnoj berzi


STANIVUKOVIĆ POZVAN NA SVEČANOST U BEOGRAD - TPtimes.news\nSTANIVUKOVIĆ POZVAN NA SVEČANOST U BEOGRAD\nGradonačelnik Banjaluke, Draško Stanivuković, pozvan je u Beograd na obilježavanje Dana srpskog jedinstva, slobode i nacionalne zastave\nStanivuković će danas od 18 časova prisustovatati svečanom obilježavanju ovog dana kod spomenika Stefanu Nemanji, na kome će biti brojni zvaničnici Srbije i Republike Srpske.\nOvo, inače, nije prvi put da je gradonačelnik Banjaluke pozvan na obilježavanje važnog događaja u Srbiji.\nPodsjećamo, gradonačelnik Banjaluke je krajem januara, na poziv gradonačelnika Beograda Zorana Radojičića, prisustvovao na Savskom trgu i svečanom otkrivanju spomenika posvećenom Stefanu Nemanji, velikom županu i jednom od najvećih srpskih vladara, što je ujedno bila i prva zvanična posjeta gradonačelnika Stanivukovića Beogradu.\nU Beogradu se, inače, danas očekuje bogat program povodom Dana srpskog jedinstva, slobode i nacionalne zastave, koji će prethoditi centralnoj manifestaciji, zakazanoj za 18.00 časova na Savskom trgu, kod spomenika Stefanu Nemanji.\nParlamenti Srbije i Republike Srpske danas će usvojiti i Zakon o ćirilici.\nPrevious articleNOVAK OBORIO JOŠ JEDAN LUD REKORD, A NIKO ZA NJEGA NE ZNA\nNext articleUHAPŠEN BANJALUČANIN


Dačić poziva na trodnevno primirje u Ukrajini\nPredsjedavajući OEBS-a, ministar spoljnih poslova Srbije, Ivica Dačić pozvao je danas sukobljene strane na istoku Ukrajine da obustave sve vojne aktivnosti i da hitno proglase trodnevno primirje koje bi omogućilo evakuaciju civila.\nPovodom nastavka teških oružanih sukoba oko Debalceva i pogoršanja humanitarne situacije u tom regionu istočne Ukrajine, Dačić je izrazio žaljenje zbog ljudskih žrtava i pozvao sve strane da se uzdrže od nasilja, navodi se u saopštenju OEBS.\nPredjsedavjući OEBS-u je iz humanitarnih razloga, uputio poziv stranama uključenim u sukob u i oko oblasti Debalcevo na lokalno, trodnevno primirje, koje treba odmah da stupi na snagu, a koje bi podržala specijalna posmatračka misija OEBS-a.\nPrema njegovoj ocjeni, to bi omogućilo hitnu evakuaciju civilnog stanovništva iz zone sukoba.\nI šefica EU diplomatije Federica Moherini pozvala je na hitnu obustavu nasilja, optužujući proruske separatiste za sukobe naročito u oblasti Debalcevo.\nEu razamtra i proširenje sankcija protiv Rusije zbog krize u Ukrajini.


Kako bezbjedno otvarati tuđe fleške\nUkoliko nije ažurirana antivirusna zaštita, može se desiti da se virus ne prepozna, i računar zarazi. Svaka sljedeća fleš memorija koja se priključi na računar će se automatski zaraziti bez znanja korisnika\nUSB, Foto: Shutterstock\n15.10.2014. 10:48h Ažurirano: 15.10.2014. 10:48h\nKada je fleška zaražena virusom, na njoj se nalazi jedan fajl koji omogućava da se virus aktivira onog trenutka kada kliknemo 2 puta lijevim dugmetom miša na ikonicu koja označava flešku koju smo priključili.\nUkoliko nije ažurirana antivirusna zaštita, može se desiti da se virus ne prepozna, i računar zarazi. Svaka sljedeća fleš memorija koja se priključi na računar će se automatski zaraziti bez znanja korisnika.\nDa bi smanjili mogućnost da se ovakve stvari dešavaju, predlažemo sljedeće korake koje će vam omogućiti da bezbjedno otvorite flešku bez mogućnosti zaraze virusom:\n1. Isključite opciju autoplay\nKada kliknete na start dugme, izaberite Control panel i kliknite na dugme Autoplay. Sada uklonite kvačicu sa opcije UseAutoPlay for all media and devices. Na ovaj način, kada ubacite USB fleš memoriju, računar vam neće sam ponuditi opciju da je startuje, čime smanjujete mogućnost da ne želeći aktivirate virus.\n2. Ubacite USB fleš memoriju\n3. Kliknite na Start dugme, te na Computer (Windows 7) ili this PC (Windows 8)\n4. Uključite Navigation pane\nU okviru menija Organize, opcije Layout, izaberite da je uključen Navigation pane koji će otvoriti uži vertikalni pregled svega što ima na vašem računaru uz lijevu ivicu ekrana:\n5. U okviru Navigation pane-a kliknite na ikonicu koja obilježava fleš memoriju koju ste prethodno priključili samo pomoću 1 klika lijevim dugmetom.\nNa ovaj način moći ćete da pregledate sadržaj fleške, kopirate fajlove i sl., ne koristeći 2 klika i bez eventualnog pokretanja bilo kakvih izvršnih fajlova.


Kapiten crno-belih nije krenuo sa ostatkom ekipe, već ostao da radi sa Seadom Krdžalićem. Amar Gegić je sa reprezentacijom BiH, dok je umesto Čensa Komančija krenuo mladi Đorđe Pažin.\nPrva provera za Partizan je protiv Baskonije 5. septembra u Ljeidi, a potom sledi učešće na "Movistar Circuito" turniru u Taragoni, sa ekipama Saragose 8. septembra i Tenerifa dan kasnije. Uz duel protiv Andore 12. septembra, Partizan će u Ljeidi igrati i protiv Barselone.\nPred put na Iberijsko poluostrvo, trener Nenad Čanak je za Blicsport konstatovao:\n- Tri nedelje treniramo, zadovoljni smo odrađenim, ali dva poraza ne prijaju. Nije za pohvalu, ali ni zabrinjavajuće, jer ekipa nije kompletirana za kapitena Novicu i još neke sa sitnijim povredama. Očekujem da posle Španije budemo na mnogo višem nivou, nego sada - poručio je on.\nProtivnici na turneji su jaki, ali rezultat nije prioritet.\n- Pripremni je period i rezultat nije prioritet, iako nije prijatno da ekipa uđe u seriju poraza. Uradićemo sve što je u svrsi trenažnog procesa da dobijemo neku utakmicu u Španiji, ali ponavljam - rezultat nije prioritet. Zadovoljni smo kako ekipa radi i cilj je da dočekamo spremni početak Aba lige - zaključio je Čanak.


Dan online - Srbija: Đinđićeva kćerka u Vladi Srbije - 2017-12-12\nSrbija JOVANA ĐINĐIĆ U TIMU ZA SMANJENJE SIROMAŠTVA Đinđićeva kćerka u Vladi Srbije\nKćerka bivšeg premijera Zorana Đinđića, Jovana (27), angažovana je u timu Vlade Srbije za socijalno uključivanje i smanjenje siromaštva, na poziciji koordinatorke za rodnu ravnopravnost i ljudska prava.\nJovana Đinđić diplomirala je 2013. godine na Fakultetu za medije i komunikacije Univerziteta “Singidunum”, na smjeru Komunikologija, a završila je master studije iz oblasti socijalne kognicije na koledžu u Londonu. Od marta do septembra 2016. godine stažirala je u timu za socijalno uključivanje i smanjenje siromaštva, gdje se bavila pitanjima koja se tiču LGBT populacije, socijalnog uključivanja Roma i Romkinja i inkluzivnog obrazovanja.\nKako se navodi, od oktobra do decembra 2016. stažirala je u grupi za socijalnu inkluziju Ministarstva prosvjete, nauke i tehnološkog razvoja Republike Srbije, a od juna 2017. ona je koordinatorka za rodnu ravnopravnost i ljudska prava, navodi se u njenoj biografiji na zvaničnom sajtu Tima za socijalno uključivanje i smanjenje siromaštva.\nPrema podacima na sajtu Vlade, tim u kojem je Jovana Đinđić angažovana nadležan je za jačanje kapaciteta Vlade s ciljem da razvija i sprovodi politike socijalnog uključivanja, zasnovane na primjerima dobre prakse u Evropi, kao i da pruža podršku resornim ministarstvima u razvijanju i sprovođenju politika socijalnog uključivanja, uz redovne konsultacije s organizacijama civilnog društva.


Predsednik Fudbalskog saveza Bugarske Borislav Mihajlov je danas podneo ostavku nakon sinoćnjih dešavanja u Sofiji. Domaći navijači su na rasnoj osnovi vređali reprezentativce Engleske čija je javnost podigla veliku buru zbog dešavanja na tribinama.\nUsledio je veliki pritisak premijera Bugarske Bojka Borisova koji je rekao da će stopirati državna davanja u savez sve dok Mihajlov ne ode sa čela.\nOn je to učinio "usled posledica skorašnjih tenzija", navodi se u saopštenju FS Bugarske.\nPovodom incidenata u Sofiji oglasio se i predsednik UEFA Aleksandar Čeferin, koji je apelovao vlade da pojačaju borbu protiv rasista i izbace rasizam sa stadiona.\n- UEFA je posvećena da uradi sve što može da eliminiše ovu bolest iz fudbala. Ne možemo sebi dozvoliti da budemo zadovoljni, uvek moramo da se trudimo da ojačamo svoju odlučnost. U širem smislu, fudbalska porodica, svi od administratora do igrača, trenera i navijača moraju da rade zajedno sa vladama i nevladinim organizacijama, da vode rat protiv rasista i marginalizuju njihove gnusne poglede.


Kosovo: Izborni proces u srpskim opštinama ispod standarda EU\nARHIVA - Rano glasanje na parlamentarnim izborima na Kosovu, 11. jun 2017.\nProtekli lokalni izbori bili su u većem delu Kosova konkurentni i dobro organizovani, navodi se u preliminarnom izveštaju Izborne posmatračke misije Evropske unije koja je pratila izbore 22. oktobra. Međutim u izveštaju se navodi da izborni proces u opštinama sa većinskim srpskim stanovništvom nije ispunio neke od međunarodnih i evropskih standarda.\n“Izborni proces se u velikoj meri razlikovao u kosovskim opštinama sa većinskim albanskim stanovništvom u odnosu na opštine sa većinskim srpskim stanovništvom”, rekao je predstavljajući preliminarne nalaze Izborne posmatračke misije Evropske unije glavni posmatrač ove misije Alojz Peterle.\nOn je kazao da su u opštinama gde Albanci čine većinu izbori bili konkurentni, a atmosfera kampanje mirna, što je omogućilo kandidatima da slobodno prenose svoje poruke biračima. Peterle je istakao da ostaje, kako je kazao, velika zabrinutost u vezi sa demokratskim izbornim procesom u delovima Kosova sa većinski srpskim stanovništvom.\n“U mnogim kosovskim srpskim sredinama atmosfera kampanje bila je ometana zastrašivanjima kojima su posebno ciljani politički subjekti koji nisu iz redova Srpske liste. Ovo je uključivalo pritisak na individualne kandidate da se povuku i dovelo je ograničenja političke konkurencije. Stoga se postavlja pitanje o ključnim principima opšteg demokratskog procesa u tim oblastima. Pojedini međunarodni i evropski standardi nisu bili ispunjeni”, rekao je Peterle.\nU preliminarnom izveštaju posmatračke misije Evropske Unije se još navodi da je izborni dan protekao mirno i da posmatrači ove misije, koji su posetili 466 biračkih mesta u svih 38 opština, nisu zabeležili veće incidente. Međutim kako je kazao Peterle posmatrači su zabeležili puno slučajeva porodičnog glasanja, a neki birači su bili odbijeni uglavnom zato što nisu bili na biračkom spisku i zbog kako je rečeno asistiranog glasanja.\n“Centralna izborna komisija je napredovala u poljima obrazovanja birača i treninga članova biračkih odbora, kao i u pojednostavljivanju formulara za upisivanje rezultata. Međutim na izbore su negatvno uticale dugoročne slabosti posebno one vezane za neažurirane biračke spiskove, sistemu glasanja izvan Kosova kao i nedovoljno promena vezanih za povećanje transparentnosti u finansiranju kampanje”, kazao je Peterle.\nIzborna posmatračka misija Evropske Unije imala je na dan izbora 22. oktobra preko sto posmatrača raspoređenih širom Kosova. Posmatrači su bili iz zemalja članica Evropske Unije, kao i iz Norveške i Švajcarske.


Borelj: Nismo neutralni posmatrači pregovora s Rusijom; Poseta Ukrajini uključuje i Donbas - 05.01.2022, Sputnik Srbija\nBorelj: Nismo neutralni posmatrači pregovora s Rusijom; Poseta Ukrajini uključuje i Donbas\nEvropska unija ne može da bude neutralna strana u okviru pregovora o garancijama bezbednosti koji će se voditi između SAD, NATO i Rusije, rekao je šef evropske... 05.01.2022, Sputnik Srbija\nPodsetimo, pregovori će se voditi na tri koloseka. Prvi sastanak biće između SAD i Rusije 10. januara u Ženevi, potom, dva dana kasnije sledi sastanak Saveta Rusija-NATO u Briselu a 13. januara u Beču susret predstavnika Rusije i OEBS.Borelj u poseti UkrajiniVisoki predstavnik za spoljnu politiku i bezbednost EU boravi u poseti Ukrajini od 4-6. januara.Kako je sam rekao, ne namerava da za to vreme pokreće pitanje „Severnog toka 2“.Evropski zvaničnik je rekao i da tokom posete namerava da poruči da Evropa „veoma podržava“ Ukrajinu i da je Brisel blizak partner Kijeva koji se čvrsto zalaže za očuvanje suvereniteta te bivše sovjetske republike.Inače, za danas je predviđeno da Borelj poseti Donbas zajedno sa ukrajinskim ministrom spoljnih poslova Dmitrijem Kulebom.U saopštenju Ministarstva spoljnih poslova Ukrajine navodi se da će Borelj i Kuleba posetiti demarkacionu liniju u Lugansku.Za Kulebu je to jedna od mera za obuzdavanje Rusije.Podsetimo, u poslednje vreme Zapad optužuje Rusiju da priprema invaziju na Ukrajinu i da u prilog tome ide i činjenica je Moskva značajno pojačala vojno prisustvo kod granica Ukrajine. Rusija odlučno odbacuje te optužbe kao neosnovane i opasne i ističe da vojne snage premešta na svojoj teritoriji u skladu sa Ustavom a da Zapad sve to koristi kao izgovor za dalje širenje na Istok.Zbog toga je ruski predsednik Vladimir Putin zatražio pisane, pravno obavezujuće, garancije Zapada da se neće dalje širiti prema ruskim granicama i da u tom delu Evrope neće raspoređivati naoružanje.\nsvet, rusija, donbas, politika, ukrajina, žozep borelj, svet – politika\n07:44 05.01.2022 (Osveženo: 08:15 05.01.2022)\nEvropska unija ne može da bude neutralna strana u okviru pregovora o garancijama bezbednosti koji će se voditi između SAD, NATO i Rusije, rekao je šef evropske diplomatije Žozep Borelj.\n„Unija ne može da bude neutralni posmatrač pregovora“, rekao je Borelj, prenosi „Fajnenšel tajms“.\nPodsetimo, pregovori će se voditi na tri koloseka. Prvi sastanak biće između SAD i Rusije 10. januara u Ženevi, potom, dva dana kasnije sledi sastanak Saveta Rusija-NATO u Briselu a 13. januara u Beču susret predstavnika Rusije i OEBS.\nBorelj u poseti Ukrajini\nVisoki predstavnik za spoljnu politiku i bezbednost EU boravi u poseti Ukrajini od 4-6. januara.\nKako je sam rekao, ne namerava da za to vreme pokreće pitanje „Severnog toka 2“.\n„Cilj moje posete je da se usredsredim na političku situaciju i bezbednost Ukrajine... Što se tiče ‘Severnog toka 2’ odluka je u rukama nemačkog regulatora“, rekao je Borelj za poljsku agenciju PAP na pitanje da li će ruski gasovod biti na njegovoj agendi u Kijevu.\nEvropski zvaničnik je rekao i da tokom posete namerava da poruči da Evropa „veoma podržava“ Ukrajinu i da je Brisel blizak partner Kijeva koji se čvrsto zalaže za očuvanje suvereniteta te bivše sovjetske republike.\nInače, za danas je predviđeno da Borelj poseti Donbas zajedno sa ukrajinskim ministrom spoljnih poslova Dmitrijem Kulebom.\nU saopštenju Ministarstva spoljnih poslova Ukrajine navodi se da će Borelj i Kuleba posetiti demarkacionu liniju u Lugansku.\nZa Kulebu je to jedna od mera za obuzdavanje Rusije.\n„Posetu treba tumačiti kao deo paketa mera obuzdavanja. Poseta je pravovremena i izraz je konkretne podrške Ukrajini i solidarnosti sa Ukrajincima koji žive u zoni borbenih dejstava u Donbasu“, rekao je Kuleba za agenciju Ukrinform.\nPodsetimo, u poslednje vreme Zapad optužuje Rusiju da priprema invaziju na Ukrajinu i da u prilog tome ide i činjenica je Moskva značajno pojačala vojno prisustvo kod granica Ukrajine. Rusija odlučno odbacuje te optužbe kao neosnovane i opasne i ističe da vojne snage premešta na svojoj teritoriji u skladu sa Ustavom a da Zapad sve to koristi kao izgovor za dalje širenje na Istok.


Izvor: Capital.ba, 06.Avg.2020, 16:59\nBANJALUKA – Preduzeća “EIB Internacionale” iz Banjaluke i “Nova tvornica prečistača” Rogatica dobile su dozvolu od Vlade Republike Srpske za proizvodnju i remont naoružanja i vojne opreme, saznaje CAPITAL. Odluka je donesena na sjednici održanoj 27. jula, a u oba slučaja dozvole su izdate na neodređeno vrijeme. Drago Talijan direktor kompanije “EiB Internacionale” otkriva za CAPITAL kako je plan da se preduzeće u budućnosti bavi delaboracijom municije, zbog čega im je bila >> Pročitaj celu vest na sajtu Capital.ba << neophodna dozvola. Delaboracija podrazumijeva proces oko rastavljanja razne vrste municije na sastavne elemente uz odstranjivanje baruta, eksploziva i drugih materija. “Informacije pokazuju da je u BiH još dosta municije koja treba da se uništi zbog čega se rodila ideja da se umiješamo u te poslove. Ovo je samo jedan od neophodnih koraka, pošto mora da se dobije i rješenje resornog ministarstva u Sarajevu”, kazao je Talijan. Ineče, Talijanova firma je bila član konzorcijuma koji je upravljao nadležnom institucijom za tehničke preglede u Republici Srpskoj. Taj posao je ove godine od njih preuzela komapanija “Prointer” iz Banjaluke sa svojim partnerima. Sa druge strane, na telefone preduzeća iz Rogatice se niko nije javljao pa je za sada nepoznato u koje svrhe planiraju koristiti dobijenu dozvolu. Fabrika koju je Vlada RS kupila u stečajnom postupku još 2009. godine, a kasnije nekoliko puta pokušala prodati decenijama je u nezavidnoj situaciji. Političari je uglavnom koriste za svoju promociju gdje najavljuju brojne strateške partnere i investitore od kojih se za sada ni jedan nije pojavio. Posljednji u nizu koji je obećao pomoć je Ministar spoljne trgovine i ekonomskih odnosa BiH Staša Košarac koji je kazao kako će se za ovog bivšeg privrednog giganta “tražiti nove mogućnosti”. CAPITAL: D. Tovilović Чланак Dva preduzeća u Srpskoj dobila dozvolu da se bave naoružanjem се појављује прво на Capital.ba - Informacija je capital.\nRadio Televizija Vojvodine: RS: Dozvole za firme za proizvodnju i remont vojne opreme\nBanjaluka -- Preduzeća EIB Internacionale iz Banjaluke i “Nova tvornica prečistača” Rogatica dobile su dozvolu od Vlade RS za proizvodnju i remont naoružanja i vojne opreme...Odluka je donesena na sednici održanoj 27. jula, a u oba slučaja dozvole su izdate na neodređeno vreme...Drago Talijan,...\nIzvor: Capital.ba, 07.Avg.2020, 15:36\nBANJALUKA – Vlada Republike Srpske, koja je prije deset dana odustala od emisije obveznica pod izgovorom kako ima dovoljno novca, uveliko se sprema za novo zaduženje od 65 miliona maraka, saznaje portal CAPITAL. Naime, na jučerašnjoj sjednici Vlade donesena je odluka o prvom dugoročnom kreditnom...


Nedostatak - Blic Online\nŠTA ĆE BITI SA NAŠIM VOZAČIMA U INOSTRANSTVU Novo pravilo u Nemačkoj moglo bi da ih ostavi i bez posla\nTransportna branša upozorava na moguće posledice opšte obaveze vakcinisanja u Nemačkoj. To bi moglo dovesti do situacije, da vozačima koji stižu iz inostranstva zabrane ulazak u zemlju, što bi mogao da bude problem i za naše građane koji poslednjih godina mahom nalaze zaposlenje u ovoj najjačoj evropskoj ekonomiji.\nAUSTRIJA SE SUOČAVA S NOVIM PROBLEMOM Zbog zatvaranja granica nedostaje na hiljade radnika\nAustrija se suočava, u korona krizi, sa novim problemom, a to je da nedostaju žeteoci, zbog izostanka sezonske radne snage.\nDosadašnji rezultati zimske turističke sezone u Kolašinu najlošiji su u odnosu na sve prethodne zime, ocenjuju u lokalnoj Turističkoj organizaciji (TO).\nNEMA ŠTA NE FALI Manjak radne snage u ugostiteljstvu, internet preplavljen ponudama sa VISKOKIM DNEVNICAMA\nPrema poslednjim podacima Federalnog zavoda za zapošljavanje, na biroima širom Federacije BiH evidentirano je 308.433 nezaposlenih. Najviše je medicinskih sestara/tehničara, gimnazijalaca te ekonomskih tehničara, a među onima s visokom stručnom spremom, prednjače diplomci političkih nauka, ekonomisti i pravnici. Manjak je radne snage u ugostiteljstvu te u tekstilnoj i drvnoj industriji.\nRADNA SNAGA - NEREŠIV PROBLEM Radnici iz Severne Makedonije, Albanije, Azerbejdžana, Tadžikistana sve češći na srpskim gradilištima\nRadne snage u Srbiji nema dovoljno jer odlazi u inostranstvo zbog boljih uslova rada, i sve će biti teže nadoknaditi taj nedostatak. Uskoro neće imati ko da održava infrastrukturu, upozoravaju iz Privredne komore građevinske industrije Srbije.\n"NEDOSTAJE 407 GRANIČNIH POLICAJACA" Galić: Službenici sve nezadovoljniji, povećava se broj onih koji napuštaju službu\nGraničnoj policiji BiH svakodnevno pomažu 104 pripadnika Ministarstva unutrašnjih poslova Republike Srpske i 24 člana Direkcije za koordinaciju policijskih tela, ali to nije dovoljno za izazove ilegalnih prelazaka velikog broja migranata iz pravca Srbije i Crne Gore, izjavio je direktor Granične policije BiH Zoran Galić.\nŽELJEZNICE RS U PROBLEMU Za sedam meseci preduzeće napustilo 50 radnika\nSmanjenje viška radnika u "Željeznicama Republike Srpske" ide planiranom dinamikom, ali određeni problem stvara nedostatak 50 radnika, prvenstveno izvršnog osoblja, rekao je vršilac dužnosti direktora ovog preduzeća Zoran Ilinčić.\nU BiH sve manje RADNO SPOSOBNOG stanovništva, ovo su razlozi\nStatistika iz ankete o radnoj snazi za prošlu godinu pokazuje da je u Bosni i Hercegovini primetan trend smanjenja radno sposobnog stanovništva. Tako je u BiH lani bilo 822.446 zaposlenih i 185.465 nezaposlenih. S druge strane, broj neaktivnih, ali radno sposobnih, je veći i iznosio je 1.387.837 osoba. U tu grupu spadaju penzioneri, studenti, đaci, borci, invalidi…\nU poslednjih 15 godina Poljsku je napustilo 1,7 miliona građana koji su otišli u neku od zemalja Evropske unije. Istovremeno, ekonomija te zemlje već godinama ubrzano raste i stopa nezaposlenosti na rekordno je niskih 5,3 odsto. Nedostatak radne snage postao je akutni problem i vlasti očajnički traže mere kako ga rešiti.\nPored vozača i pedijatara, Beogradu sada NEDOSTAJU I ČISTAČI ULICA\nSve je duži spsisak deficitarnih zanimanja u Beogradu, pa i u celoj Srbiji. Od ranije smo znali da nam nedostaju vozači, pedijatri, kvalifikovani građevinski radnici, ali se pojavio i značajan manjak - čistača!


Više about Inicijativa "za rješenje problema "zakrčenja" ulice Vrbanja, na dionici od tržnog centra SCC do mosta Suade i Olge, na dužini od nekih 150 metara (tzv. Nulta transferzala)".\nViše about Zastupnička inicijativa, na zahtjev stanovnika Grbavice i roditelja učenika, koji pohađaju OŠ "Kovačići I" u Novom Sarajevu, za postavljanje odgovarajuće saobraćajne signalizacije u blizini ove škole\nViše about Zastupnička inicijativa vezanu za rješavanje statusa objekata na trasi IX transferzale.\nViše about “Preispitivanje realizacije Projektnog Ugovora o izgradnji i rekonstrukciji Južne longitudinale dionica:od ulice Hamdije Čemerlića do ulice Azize Šaćirbegović i donošenja rješenja kojim će se građanima mjesne zajednice Hrasno Brdo u sklopu rješenja Južne\nViše about Postavljanje table “Dobrodošli u olimpijsko Sarajevo i to na ulazima iz pravca Ilidža, Dariva i na izlazu sa autoputa na Stupu”.\nViše about Pokrećem zastupničku inicijativu za uređenje autobuskog stajališta Baščaršija (Vijećnica) na kojem se zaustavljaju i sa kojeg polaze autobusi GRAS-a i Centrotransa na redovnim linijama javnog saobraćaja. Zbog lokacije stanice, nedovoljna uređenost doprin\nViše about 1. Kroz redovno održavanje saobraćajnica u nadležnosti Kantona Sarajevo pokrećem inicijativu za zamjenu poklopca na pješačkim stazama na mostu Azize Šaćirbegović. Zbog stalnih žalbi građana/ki, pa čak i teških povreda usljed padova, smatramo da sadašnje\nViše about upućujem inicijativu Ministarstvu saobraćaja Kantona Sarajevo, za rješenje problema na ulazu u Sud Bosne i Hercegovine, gdje se svakog jutra stvaraju velike gužve iz razloga što je ulaz u Sud doslovno preko trotoara. Vozila stvaraju gužvu iz oba pravca, d\nViše about Molim za obrazloženje na osnovu čega je donesena navedena Odluka, posebno imajući u vidu povećanje cijena zakupa garažnih mjesta na parking garažama na Dobrinji, Saraj polju i Ciglanama, iako je u saopštenju Vlade KS od 16.02.2017. godine navedeno da cije


Grčka državna televizija ERT prenela je da je avion kojim se vraćao Dendijas iz Bagdada prethodnog dana kružio iznad Mosula 20 minuta jer mu turske vlasti nisu odobrile let preko svog vazdušnog prostora.\nMinistarstvo spoljnih poslova Turske negiralo je tvrdnje da je avion namerno zadržan na ulazu u turski vazdušni prostor, insistirajući da nije poslat plan leta.\nPrema turskom ministarstvu, avion kojim je Dendijas otputovao u Irak se pokvario a grčka vlada je obezbedila drugi avion koji je poleteo bez potrebnog plana leta.\n„Kada je avion stigao u naš vazdušni prostor, plan je hitno zatražen od iračkih vlasti, i čim je plan stigao let je nastavljen bezbedno“, navedeno je u saopštenju ministarstva.\nPortparol grčke vlade Stelios Pecas rekao je da je to još jedna u nizu provokacija Ankare.\nOn je, odgovarajući na pitanje o incidentu na redovnoj konferenciji za novinare rekao da je Turska dala različita objašnjenja situacije i izrazio nadu da se „ova pojava i ovaj incident nikada neće ponoviti u budućnosti“.\nIncident se dogodio usred obnovljenih tenzija izmedju Grčke i Turske zbog morskih granica i prava na eksploataciju energije, nakon što je Ankara ove sedmice ponovo poslala svoj istraživački brod Oruk Reis u sporne vode istočnog Sredozemlja.


Mrda: Početkom septembra puštanje u rad HE "Bogatić-Nova"\n10/08/2018 | 14:09 | Autor: SRNA\nDirektor Zavisnog preduzeća Elektrodistribucija Pale, Ljubomir Mrda potvrdio je za Srnu da će početkom septembra u rad biti puštena hidroelektrana "Bogatići - Nova" na rijeci Željeznici, u prisustvu najvišeg rukovodstva Republike Srpske i rukovodstva Mješovitog holdinga "Elektroprivreda Republike Srpske".\nLjubomir Mrda (Foto: paleinfo.com)\n- Riječ je o završetku najvećeg i najznačajnijeg projekta u oblasti energetike na području sarajevsko-romanijske regije u posljednjoj deceniji. Elektrodistribucija Pale u izgradnju hidroelektrane "Bogatići-Nova" uložila je 18,5 miliona KM, a izgradnja je trajala prošle i ove godine - rekao je Mrda.\n- Riječ je o jednoj od najsavremenijih hidroelektrana u regionu. Postrojenje je potpuno automatizovano i posjeduje centralni sistem upravljanja i nadzora, koji omogućava daljinski monitoring, upravljanje i planiranje proizvodnje, što predstavlja svjetski standard u ovoj oblasti - naglasio je Mrda.\nPrema riječima direktora Elektrodistribucije Pale, to zavisno preduzeće prije tri godine na rijeci Prači, u opštini Rogatica, realizovalo je i projekat izgradnje hidroelektrane "Mesići - Nova".\n- Izgradnja te hidroelektrane predstavljala je test naše stručnosti i sposobnosti da se bavimo proizvodnjom električne energije. Položili smo taj test jer je hidroelektrana "Mesići - Nova" projektovana, izgrađena i puštena u rad u rekordno kratkom roku - rekao je Mrda.\nOn je precizirao da je Elektrodistribucija Pale u izgradnju hidroelektrane "Mesići - Nova" uložila oko 10 miliona KM i dodao da se ta investicija gotovo u potpunosti isplatila.\n- Od početka rada do danas, ova hidroelektrana ostvarila je planirane godišnje proizvodnje, posebno u ovoj godini, kada je, zbog povoljne hidrološke situacije, godišnji plan ostvaren već u prvih nekoliko mjeseci. Moram reći da se bližimo trenutku kada će ova investicija u potpunosti isplatiti uloženi novac, što je izuzetan rezultat, posebno ako se ima u vidu činjenica da je ovaj objekat projektovan da proizvodi struju najmanje još 70 godina - istakao je Mrda.\nGovoreći o poslovanju Elektrodistribucije Pale, direktor ovog zavisnog preduzeća naglasio je da je riječ o snažnom regionalnom, modernom i društveno odgovornom preduzeću, koje je prepoznato kao primjer sigurne i kvalitetne proizvodnje, distribucije i snabdijevanja kupaca električnom energijom.\n- Gubitke električne energije u potpunosti smo stavili pod kontrolu i sada su oni ispod dozvoljenog minimuma. Na taj način uštedjeli smo 50 miliona KM, što je novac koji nam je omogućio nove investicije, ubrzan razvoj preduzeća i otvaranje novih radnih mjesta. U posljednjih 12 godina u rekonstrukciju, modernizaciju i izgradnju distributivne mreže i vitalnih elektroenergetskih objekata uložili smo više od 70 miliona maraka i to u svih 13 opština u istočnom dijelu Republike Srpske koje su u našoj zoni odgovornosti - ostakao je Mrda.\nMrda, koji je i kandidat SNSD-a za poslanika u Narodnoj skupštini Republike Srpske, rekao je da nikada nije čuo za bilo kakve namjere ili planove rukovodstva Republike Srpske o privatizaciji Elektroprivrede.\n- Energetika predstavlja našu razvojnu šansu i budućnost Republike Srpske. A budućnost Republike Srpske nije na prodaju - ocijenio je Mrda.\n- Političari se, prema mom mišljenju, mogu podijeliti u dvije kategorije - na one koji iza sebe ostavljaju rezultate i djela i na one koji nikada ništa drugo u životu nisu radili i kojima je politika prvo i, nažalost, jedino zanimanje i zaposlenje u životu. Јasno je da građani treba da biraju one koji iza sebe imaju rezultate i djela, one koji su društveno odgovorni i one koji su svojim radom doprinijeli da život građana bude bolji i sadržajniji - poručio je Mrda.


Glavni nemački epidemiolog poručio: Prestanite da širite laži o koroni - Sputnjik Srbija\n05:48 19 April 2021\nGlavni nemački epidemiolog poručio: Prestanite da širite laži o koroni\n20:34 10.05.2020 Preuzmite kraći link\nGlavni nemački epidemiolog uputio je otvoreno pismo u kom traži od tehnoloških giganata da zaustave širenje laži o virusu korona. Njegovo pismo podržalo je više od sto lekara, negovateljica i zdravstvenih stručnjaka.\n„Za spasavanje života i vraćanje poverenja u lečenje zasnovano na naučnim saznanjima, neophodno je da tehnološki giganti prestanu da raspiruju laži, izvitoperene informacije i fantazije, koje nas sve dovode u opasnost“, pišu autori, misleći na Fejsbuk, Tviter, Gugl i druge, prenosi Kurir.\nKako prenosi merkur.de, pozivajući se na pismo objavljeno u „Njujork tajmsu“, tehnološke kompanije imaju „veoma veliki uticaj“, te su odgovorni za „suzbijanje smrtonosnog širenja lažnih informacija, kako bi sprečili da društvene mreže učine naše društvo još bolesnijim“.\n„Tehnološki giganti moraju da stanu na put daljem širenju laži, izvitoperenih informacija i fantazija“, navode zdravstveni radnici.\nIzgubljeni u mreži – „ekskluzivne“ lažne vesti\nKako se navodi, povod za objavljivanje pisma je aktuelna pandemija virusa korona, u kojoj se lažne informacije poput one da je kokain lek protiv virusa ili da je kovid-19 razvijen kao biološko oružje, brže šire od samog virusa.\nReč je, međutim, samo o „delu globalnog problema“, budući da se na društvenim mrežama u načelu hvale pogrešni lekovi i objavljuju postovi sa ciljem da se „ljudi odvrate od vakcinacije i delotvorne terapije“.\nMada tehnološke kompanije nastoje da reaguju tako što brišu postove, njihovi napori „ni približno nisu dovoljni“, navodi se u pismu. One ne samo da platformama olakšavaju širenje, već na tome i zarađuju.\nKoronavirus je prva prava „infodemija“ na svetu. Treba nam vakcina protiv dezinformacija\nSrbijom se širi infodemija - virus opasniji od korone\npismo, epidemiolog, Nemačka


Avioletovi Beograd – Zagreb nakon 23 godine › Made-in-Germany.rs\nNakon 23 godine Beograd i Zagreb će od 12. decembra ponovo biti povezani aviolinijom na kojoj će avioni „Er Srbije“ saobraćati dva puta dnevno.\nSrpska nacionalna kompanija je najavila da će letovi iz Beograda za Zagreb svakodnevno polaziti u 7:35 i 18:20, a iz Zagreba za Beograd u 10:05 i 20:40 sati. Za sada još uvek nisu objavljene cene karata, ali u dve turističke agencije rečeno je za B92 da će najjeftinija povratna karta, sa svim uračunatim taksama, iznositi 107 eura. Povratna karta za prvi polazak 12. decembra koštaće 127 eura, a cena karte, kako su naveli u ovim agencijama, zavisiće od datuma polaska i dužine boravka.\nPrvi let na ovoj liniji sa dugom istorijom, obavio je „JAT-ov“ prethodnik „Aeroput“ u februaru daleke 1928. godine. „JAT“ je ponovo uspostavio letove na liniji Beograd – Zagreb u aprilu 1947. godine i održavao ih je sve do avgusta 1991. godine.\n– Uspostavljanje linije za Zagreb značajan je i dobrodošao dodatak mreži destinacija „Er Srbije“ koja ubrzano raste. Ovi letovi će odgovoriti na sve veću tražnju za poslovnim i turističkim putovanjima onih koji često putuju između ove dve prestonice i omogućiće im značajnu uštedu vremena, u poređenju sa putovanjima vozom ili kolima – izjavio je ovim povodom generalni direktor „Er Srbije“ Dane Kondić.


Novi ABB-ovi nisko naponski motori visoke efikasnosti za RB Kolubaru – Tamnava Zapadno polje – magazin Mehatronika\nTri partnera, ABB, RB Kolubara i MIKRO KONTROL, razvila su nove metode rekonstrukcije opreme i ugradnje novih ABB uređaja kao zamenu za poplavljenu opremu nakon prošlogodišnjih poplava.\nBeograd, Srbija, 28. juli 2015. – Nakon velikih poplava u balkanskom regionu u 2014. godini, tri kompanije su napravile rešenje za spasavanje jednog od najvećih rudnika uglja u Srbiji od totalnog razaranja. Javno preduzeće Rudarski basen Kolubara, u saradnji sa sistem integratorom, kompanijom MIKRO KONTROL i svetskim liderom u domenu energetike i automatizacionih tehnologija, kompanijom ABB su zajedno radili na obnavljanju rudnog polja Tamnava Zapad. Pre poplava, Tamnava je proizvodila 14,6 miliona tona1 uglja godišnje.\nU maju 2014., velike kiše su napunile površinski kop Tamnava sa 187 miliona kubnih metara vode. Pošto je ugalj najveći energetski izvor u Srbiji, brza akcije je bila neophodna kako bi se polje ispraznilo i obezbedio kontinuitet proizvodnje električne energije u Srbiji. RB Kolubara, dugogodišnji partner ABB-a u Srbiji, je ispraznio poplavljeni površinski kop Tamnava i konsultovao ABB u pogledu zamene i rekonstrukcije opreme na poplavljenim mašinama i opremi. RB Kolubara je takođe pozvao sistem integratora, kompaniju MIKRO KONTROL da izvrši ugradnju opreme. Tri partnera su razvila nove metode rekonstrukcije opreme i ugradnje novih ABB uređaja kao zamenu za poplavljenu opremu. “Radimo kao jedinstveni tim od samog početka projekta,” rekao je Radovan Maksimović, koordinator planiranja remonata i održavanja elektro opreme u Rudarskom basenu Kolubara.\nABB i RB Kolubara su se složili oko ugradnje najnovije ABB-ove opreme koja postoji na tržištu, što uključuje srednje naponska postrojenja, transformatore, frekventne regulatore i nisko naponske motore. Trenutno je u toku montaža navedene opreme. “Novi nisko naponski motori visoke efikasnosti smanjuju potrošnju energije. Tehnologija naših industrijskih regulatora tipa ACS 880 i ACS 800, sa ABB-ovom tehnologijom Direct Torque Control, doprinosi dodatnim uštedama. Ovo rešenje značajno smanjuje troškove održavanja kompletne opreme,” rekao je Jovan Miladinović, rukovodilac lokalne divizije ABB-a u Srbiji. Uređaji su proizvedeni i isporučeni iz Finske, a ugradnja i održavanje u Srbiji će biti uz pomoć obučenog osoblja i uspešne saradnje inženjera i radnika na kopovima.\nInicijativa je preduzeta nakon 15 godina uspešnog partnerstva između ABB-a i RB Kolubara. ABB je prethodno izvršio obuku inžinjera Rudarskog basena Kolubara u Finskoj i Nemačkoj. Takođe, kao doprinos novom partnerskom sporazumu, ABB je obezbedio obuku na ABB-ovom helsinškom univerzitetu i za četiri inženjera preduzeća MIKRO KONTROL. Nastavak obuke se predviđa tokom leta 2015. godine.\nNovi ABB-ovi frekventni regulatori najsavremenije tehnologije su razvijeni korišćenjem naprednih tehnoloških rešenja koja obezbeđuju efikasniji rad, niže troškove održavanja i manju potrošnju energije. RB Kolubara sada radi sa novim regulatorima koji značajno doprinose smanjivanju troškova i potrošnje električne energije, regulišući brzine efikasnije nego što je to činila stara oprema. Novi regulatori su opremljeni efikasnim samoregulišućim sistemom koji upravlja korisnikovom potrošnjom električne energije. Uz nove ABB-ove regulatore, korisnici će svake godine imati koristi od smanjenih troškova za električnu energiju.\nSvi ABB-ovi motori za ovaj projekat u Srbiji ispunjavaju IE2 standarde EU za efikasnost na niskom naponu. ABB-ova savremena tehnologija i oprema spada u najkvalitetniju opremu u regionu koja je konstruisana da radi u teškim uslovima u pogledu temperature i vlažnosti.\nPo prvi put će RB Kolubara raditi sa 27 novih motora proizvedenih po vrhunskoj tehnologiji i najvišim standardima na tržištu i u Srbiji, koje je isporučio ABB Motors and Generators. Nove tehnologije će obezbediti povećanje efikasnosti proizvodnje električne energije i bolju saradnju između starih i novih partnera, ABB-a, MIKRO KONTROL-a i RB Kolubara. Zoran Šoškić, direktor sektora inženjeringa u MIKRO KONTROL-u kaže da sa razvojem tehnologije, možemo očekivati i povećanje produktivnosti u oblasti aplikacionog inženjeringa u Srbiji.\nABB svojim korisnicima obezbeđuje servis u oblasti infrastrukture i transporta uzimajući u obzir i poboljšanje životnog standarda.\nABB (www.abb.com) je vodeća svetska kompanija u oblasti elektro energetike i automatizacionih tehnologija koja omogućava komunalnim preduzećima, industriji, transportnim i infrastrukturnim preduzećima i krajnjim korisnicima da poboljšaju svoje performanse uz smanjenje štetnih uticaja na okruženje. ABB Grupa posluje u oko 100 zemalja širom sveta i zapošljava oko 140.000 ljudi.\nABB Mikro Kontrol


Foto: Ilustracija | RUGIPP: Pozitivno mišljenje Glavne službe za reviziju\nSrna 19.04.2021 16:03\nBANJALUKA - Republička uprava za geodetske i imovinsko-pravne poslove (RUGIPP) saopštila je da je pozitivno mišljenje Glavne službe za reviziju javnog sektora Republike Srpske o sprovedenoj finansijskoj reviziji za 2020. godinu, četvrtu godinu zaredom, potvrda kontinuiranog, kvalitetnog i odgovornog rada RUGIPP-a kao jedne od najvećih i najvažnijih institucija Srpske.\n"Ako se uzme u obzir složeni sistem poslovanja koji je organizovan u 64 organizacione jedinice raspoređene na teritoriji cijele Republike Srpske, kao i veliki broj transakcija koje se obavljaju posredstvom dva organizaciona fonda i jedne jedinice za sprovođenje projekta Svjetske banke, pozitivan revizorski izvještaj dobija na još većem značaju", rekli su u RUGIPP-u.\nU saopštenju se navodi da su pozitivno ocijenjene i nabavke sprovedene u okviru Projekta za registraciju nekretnina, te je potvrđeno da su sve procedure bile transparentne i saglasne sa smjernicama Svjetske banke za nabavku robe, radova i usluga.\n"Takođe, Jedinica za implementaciju Projekta za registraciju nekretnina 12. marta 2021. godine dobila je pozitivno revizorsko mišljenje nezavisne revizorske kuće Baker Tilly Re Opinion, koja je isto tako nabavke u okviru Projekta proglasila zadovoljavajućim u smislu kvaliteta, pouzdanosti, blagovremenosti i transparentnosti", navodi se u saopštenju RUGIPP-a.\nIz ove uprave navode da je pozitivno mišljenje Glavne službe za reviziju javnog sektora Republike Srpske značajno i zbog činjenice da RUGIPP sprovodi milionske nabavke za potrebe vlastitog rada, ali i za angažovanje geodetskih organizacija koje, prema Zakonu o premjeru i katastru, obavljaju dio geodetskih radova.\nU saopštenju se dodaje da su revizori u izvještaju za 2020. godinu, kao i ranijih godina, utvrdili da su javne nabavke realizovane u skladu sa Zakonom o javnim nabavkama, te u tom smislu nisu utvrđene neusklađenosti sa pomenutim zakonom, niti izdate preporuke.\n"RUGIPP je od Glavne službe za reviziju javnog sektora Republike Srpske ove godine dobio najbolji izvještaj do sada, odnosno dobio je ukupno tri preporuke, jednu manje u odnosu na prošlogodišnji izvještaj, koje će, kao i prethodnih godina nastojati da potpuno sprovede, te će nastaviti da radi u skladu sa pozitivnim pravnim propisima, domaćinski i ekonomično, u interesu svih građana Srpske", navodi se u saopštenju.\nU saopštenju se dodaje da u revizorskom izvještaju ističu, između ostalog, da finansijski izvještaji RUGIPP-a istinito i objektivno prikazuju u svim materijalno značajnim aspektima finansijsko stanje imovine i obaveza na dan 30. decembra 2020. godine, prihoda, primitaka, rashoda i izdataka, kao i izvršenje budžeta za godinu koja se završava na taj dan, u skladu sa propisanim okvirom finansijskog izvještavanja za javni sektor važećim u Republici Srpskoj.\nPrema mišljenju Glavne službe za reviziju javnog sektora Republike Srpske, aktivnosti, finansijske transakcije i informacije iskazane u finansijskim izvještajima RUGIPP-a za prošlu godinu su u svim materijalno značajnim aspektima u skladu sa propisima kojima su regulisane.\nKada je u pitanju usklađenost aktivnosti, finansijskih transakcija i informacija iskazanih u finansijskim izvještajima sa značajnim zakonskim i drugim propisima za prošlu godinu, RUGIPP je od Glavne službe za reviziju javnog sektora Republike Srpske dobio mišljenje sa rezervom, i to zbog toga što je tokom 2020. godine na određeno vrijeme, zbog povećanog obima posla, bio zaposlen 91 izvršilac na period duži od šest mjeseci, što nije u skladu sa Zakonom o državnim službenicima.\n"Na rješavanju ovog pitanja RUGIPP kontinuirano radi, iako treba imati na umu da je zbog specifične vrste posla, nesmetanog pružanja usluga građanima i projekata koje RUGIPP realizuje nekada nemoguće angažovanje kadrova ograničiti na period od šest mjeseci, kao što je to u slučaju izgradnje auto-puteva", navodi se u saopštenju.\nU saopštenju se dodaje da se u revizorskom izvještaju navodi da su sprovedene sve preporuke vezane za finansijske izvještaje iz 2019. godine, a nije sprovedena samo preporuka vezana za usklađenost poslovanja, koja se odnosi na primjenu Zakona o državnim službenicima u smislu privremenog rasporeda zaposlenih zbog potreba posla ili povećanog obima poslova i prijema državnih službenika na određeno vrijeme zbog povećanog obima posla.\nIz RUGIPP-a navode da su pozitivno mišljenje Glavne službe za reviziju javnog sektora dobili četvrti put, što je pokazatelj predanog rada rukovodstva i svih zaposlenih čiji je primarni cilj korisnicima pružiti što bržu i kvalitetniju uslugu.


LŠ: Breša jača od desetkovanog Jadrana - Sportklub\nVesti vaterpolo Autor:Svetozar Janičić2. mar. 202120:20\nVaterpolisti Jadrana iz Herceg Novog poraženi su na startu drugog turnira Lige šampiona, koji se igra u Budimpešti, od Breše sa 11:6.\nGolove za Jadran postigli su: Danilo Radović i Kanstantin Averka po dva, Martin Gardašević i Marko Petković po jedan. Prevagu na tasu Breše, doneli su Maro Joković sa tri i Eduardo Di Soma sa dva gola.\nIzabranici Petra Radanovića krenuli su put Mađarske bez četvorice igrača iz startne postave, koji su zbog povreda ostali u Herceg Novom: Đura Radovića, Dimitrija Obradovića, Dušana Banićevića i Marka Brkića.\nI pored toga, nastojali su da pruže što jači otpor izuzetno kvalitetnoj ekipi Breše, koja je, podsećanja radi, do grupne faze, stigla posle pobede nad Radničkim iz Kragujevca.\nBreša je prvu deonicu dobila sa 4:1, vodila je na kraju druge sa 5:3, a uoči poslednje sa 7:3. Bilo je jasno da Breša ide ka pobedi, da će uspeti da opravda ulogu favorita, ali je isto tako bilo jasno da trener Novljana, Petar Radanović neće moći mnogo da zameri svojim igračima, jer su zaista dali sve od sebe.\nJadran očekuju duelu sa Ferencvarošem, Barselonetom i Hanoverom, a cilj koji su najavili pre polaska u Mađarsku je sticanje iskustva, napad na Hanover gde bi eventualni pozitivan rezultat, ostavio Novljane u igri za plasman na finalni turnir, na kome će učestvovati osam ekipa.\nU ostalim mečevima koji su odigrani u toku dana, postignuti su sledeći rezultati: Ferencvaroš – Barseloneta 11:10, Špandau – Ortiđa 12:6, Hanover – Dinamo Tbilisi 10:3, Marsej – Olimpijakos 9:8.


Radio 12 – Cilj kompanije Mtel je razvoj, a ne dominacija\nKompanija Mtel nije, niti će da se bavi napadima na bilo koju kompaniju, a svoje poslovanje temelji na zakonima i pravilima dobre poslovne prakse, naveli su u saopćenju za javnost.\n– Medijskom kampanjom kojom orkestrira United grupa, odnosno kompanija Telemach u BiH, izvrću se činjenice, podmeću poluinformacije, plasiraju bombastični naslovi koji bi trebalo da stvore animozitet prema jednom ozbiljnom konkurentu na tržištu – kompaniji Mtel, saopćeno je.\nAko pogledamo postotke i priče o monopolu na koje se već danima unazad pozivaju mediji\nkoji su u vlasništvu United grupe, te ih smjestimo u realan okvir umjesto onako kako odgovara navedenim kompanijama, situacija je sljedeća: prema posljednjim zvaničnim podacima RAK-a o tržišnom učešću TV operatora, kompanija Mtel sa svim svojim zavisnim društvima u BiH ima udio od 24,2 % tržišta, dok Telemach grupa ima udio od 41,1 %. Očigledno je ko zapravo ima dominantan položaj na tržištu BiH.\nKrijući se iza podataka o postocima u entitetima, prećutkuje se činjenica da zapravo United\ngrupa drži veći dio tržišta, a priča se namjerno politizuje s očigledno važnim razlogom. U jednom trenutku United grupa koristi postotke o tržišnom učešću na teritoriji entiteta i u tom slučaju optužuje Mtel za dominaciju. Istovremeno, potpuno prećutkuju činjenicu da je Telemach grupa u Federaciji BiH dominantna sa čak 51%. Samo što i lobisti Telemach grupe i mediji koji su pod njihovom kontrolom ili vlasništvu stalno zaboravljaju činjenicu da je veoma važno kada privredni subjekt pređe zakonskih 40% i više udjela na relevantnom tržištu. Relevantno tržište prema Zakonu o konkurenciji je tržište Bosne i Hercegovine. Telemach grupa je odavno premašila dozvoljeni procenat upravo na tržištu Bosne i Hercegovine i to je problem koji oni pokušavaju da umanje optužujući Mtel. Jer, velika je rezlika između udjela na tržištu BiH od 24,2% koji ima Mtel grupa, i 41,1 % koji ima Telemach grupa.\nTakođe, treba istaći da kompanija Mtel nije jedini davalac usluge distribucije TV sadržaja\nu Republici Srpskoj, već da postoji više njih, kao i da kompanija Telemach preko Total TV-a i i svojih partnerskih firmi distribuira TV programe kablovskom i satelitskom – DTH tehnologijom na području cijele Republike Srpske.\nKompanija Mtel je za sve koncentracije koju su nastale akvizicijama kablovskih operatora\nu proteklom periodu prošla višemjesečne procedure i saglasnosti pred Konkurentskim vijećem Bosne i Hercegovine i za svaku dobila neophodnu dozvolu. Mnogo je zanimljivije pitanje kakve su bile procedure za akvizicije koje je Telemach izvršio u periodu od 2014. do 2016. godine. i više nego indikativno zašto mediji koji su u vlasništvu United grupe to ne objasne – zaključeno je u saopćenju.


srbijasport.net - Vesti - Prva liga Srbije - Novi prvoligaši su: GFK Dubočica, Sloga (Kraljevo), Radnički (Sremska Mitrovica) i Loznica\nČetvrtak, 29.07.2021 10:06\nNa današnjoj sednici IO FSS-a održanoj na Kopaoniku odlučeno je da novi Superligaš bude ekipa Novog Pazara, a upražnjena mesta u Prvoj ligi Srbije su popunili: Dubočica (Leskovac), Sloga (Kraljevo), Radnički (Sremska Mitrovica) i Loznica.\nNovi Pazar je prethodnu sezonu u PLS završio na desetom mestu, ali je nakon odustajanja ekipe RFK Grafičara IO FSS-a odlučio da upražnjeno mesto popuni ekipa Novog Pazara.\n- Po završetku Skupštine održana je sednica Izvršnog odbora FSS na kojoj su donete sledeće odluke. Na upražnjeno mesto u Superligi (Grafičar nije dobio lecencu za takmičenje) raspoređen je Novi Pazar, saopšteno je na sajtu FSS.\nU nove prvoligaše su promovisani dosadašnji srpskoligaši GFK Dubočica koja je protekle sezone zauzela 12. mesto u Srpskoj ligi Istok, Radnički iz Sremeske Mitrovice koji je protekle sezone zauzeo 10. mesto u Srpskoj ligi Vojvodina, kao i dva kluba iz zapadne Srbije, Loznica koje je zauzela 7. poziciju i Sloga iz Kraljeva koja je bila 11. na tabeli Srpske lige Zapad.\nIspostavilo se da su navedeni klubovi bili najbolji ponuđači na tenderu FSS, i uhvatili poslednji prvoligaški voz.\nU elitnom rangu srpskog fudbala nastupaće 20 ekipa, dok će u drugom po snazi takmičenju igrati 18. Da se podsetimo, plasma u Prvu ligu Srbije su ostvarili GFK Jagodina, Borac 1926 iz Čačaka, IMT i Železničar iz Pančeva.\nUsvojen je i kalendar takmičenja, tako da je Super liga pomerena za nedelju dana i startovaće 1. avgusta, dok će prvoligaši krenuti dve nedelje kasnije, 15. avgusta.\nPrva liga Srbije Muškarci Prva liga Srbije Loznica Sloga (K) Radnički (SM) GFK Dubočica Novi Pazar Srbija Mačvanski okrug Loznica\nU Loznici otvoren konkurs za golmana, štopera, veznog i napadača\nMačva startovala sa letnjim pripremama za prvenstvo


TotalCar.rs » Fabrika automobila Dacia u Maroku je napravila svoj milioniti automobil\nFabrika automobila Dacia u Tandžiru u Maroku je upravo napravila svoj milioniti automobil i dobila je priznanje kao najčistija fabrika automobila na svetu.\nAzurno plava Dacia Lodgy je napustila proizvodnu traku te fabrike kao milioniti automobil, pet godina nakon otvaranja fabrike u februaru 2012. godine. Od tada je napravljeno ukupno 474,840 Sandero, 320,078 Dokker i 193,181 Lodgy modela koji su namenjeni za 37 tržišta širom sveta.\nOvaj proizvodni poduhvat na placu od 300 hektara je postignut u skladu sa zakonskim aktima o zaštiti životne sredine, pa bi i ostale fabrike mogle da se ugledaju na fabriku iz Tandžira. Naime, ova fabrika nema emisiju štetnog ugljen dioksida, a 90% energije koju troši potiče iz obnovljivih energetskih izvora. Otpadne vode iz ove fabrike se recikliraju a potrošnja je strogo kontrolisana. Ova fabrika troši 70% manje vode od ostalih iste veličine.\nFabrika u Tandžiru ima godišnji kapacitet proizvodnje od 340,000 automobila. Pored ove, u Maroku postoji još jedna Dacia fabrika automobila koja je smeštena u Kazablanci, i zajedno su odgovorne za godišnju proizvodnju više od polovine automobila iz Dacie.\nVolan nije igračka\nPolovnjaci: Raznovrsna ponuda od 8.000 €


Štefanek očekuje medalju i u Riju - Sportske.net\nSrpski rvači žele da nižu uspeheU sred Kalifornije - Došao na meč u tenku, noseći rusku zastavu!Udovičić čestitao rvačima medaljeŠtefanek: "Zlato u Riju za ispunjenje svih snova"Zlato sija na sve strane - Davor Štefanek prvak sveta!\nOn dodaje da mu je drugi cilj da na balkonu Skupštine grada Beograda bude i posle Olimpijskih igara 2016. godine.\n"Čast mi je što sam juče na balkonu bio sa strelcima i košarkašima. Posebno mi je drago što mislim da sam prvi rvač koji je tako dočekan. Osvajanjem zlatne medalje sam ostvario prvi deo sna, dok mi je drugi da se posle Olimpijskih igara u Riju ponovo pojavim na balkonu sa medaljom oko vrata", rekao je Štefanek novinarima na stadionu Partizana.\nŠtefanek je na Svetskom prvenstvu u Taškentu osvojio zlatnu medalju u kategoriji do 66 kilograma.\nOko 20.000 ljudi dočekalo je sinoć na platou ispred Gradske skupštine Beograda košarkašku reprezentaciju Srbije, žensku streljačku ekipu i rvača Davora Štefaneka, osvajače medalja na svetskim prvenstvima.\n"Ako svi budete verovali kao što ste i sada verovali za Svetsko prvenstvo, verujem da ćemo se ponovo videti na balkonu i 2016. posle Olimpijskih igara", dodao je on.\nŠtefanek je istakao da put do finala nije bio lak i da se cele godine pripremao.\n"Vredno sam trenirao cele godine i pripremao se za Svetsko prvenstvo. Dao sam sve od sebe i verovao sam u uspeh, što se na kraju i desilo. Na ostvarenje sna sam čekao 23 godine i on se ostvario. Kada sam saznao da mi je protivnik u finalu Iranac rekao sam Sreti (treneru Sretenu Damjanoviću): 'Sad ili nikad'", kazao je.\nTrener Sreten Damjanović je istakao da se na šampionatu sveta u Taškentu sve poklopilo.\n"Još 1996. godine kada sam se vratio sa OI iz Atlante otišao sam ekipom Spartaka na takmičenje u Arandjelovcu i tamo sam video malog Davora kako spava u rvačkom dresu. Tom prilikom sam rekao da će štefanek jednog dana da bude prvak sveta. Mi smo bili na korak od toga 2010, ali nismo uspeli. Ovaj put smo otišli sa velikim motivom, sve se poklopilo i došli smo do onoga o čemu svi sanjali", kazao je Damjanović.\nPredsednik Rvačkog saveza Srbije Željko Trajković rekao je da je Davor biser srpskog rvanja.\n"Još jednom ističem kakav je ovo uspeh srpskog rvanja i smatram da je Davor biser... Ovaj uspeh je rezultat dobrog funkcionisanja sporta u Srbiji, velike podrške Ministarstva (omladine i sporta) i dobro osmišljenog plana. Program koji smo mi zacrtali pre tri četiri godine je već počeo da se ostvaruje i sada rezultira pravim uspesima", rekao je Trajković.